text:
Tuesday, August 20, 2013
“E SPIRITO SANTO”
E mensahe aki ta tocante e Spirito Santo di Dios, cu ta duna na cada persona cu a tende e Evangelio di gracia di Dios, y a wordo convence di pica y di husticia y di huicio. Y a obedece di curason manera nos ta lesa den Romanonan 10. Tuma tempo pa lesa e capitulo completo.
Cuminsando cu vers ocho nos ta lesa lo siguiente: “Ma kico e ta bisa? E palabra ta serca di bo; e ta den bo boca y den bo curason, esta, e palabra di fe cu nos ta proclamando, cu si bo confesa cu bo boca, “Jesus ta Señor”, y kere den bo curason cu Dios a lant’E for di mortonan, bo lo ta salba. Pasobra ta cu bo curason bo ta kere y ta hustifica, y e ta cu bo boca cu bo ta confesa, y ta salba. Manera Scritura ta bisa, cada uno cu ta confia den djE, nunca lo wordo poni na berguensa. Pasobra no tin diferencia meimei Judiu y Griego, e mes Señor ta Señor di tur, y ta bendiciona ricamente tur cu ta invok’E; pasobra tur cu invoca, (of yama) na e nomber di e Señor lo ta salba.”
Amigonan stima pa Señor Su mes; e loke nos kier presenta den e mensahe aki, ta e absolut importancia di e Spirito Santo di Dios, pa convence humanidad di pica y di husticia y di huicio. E presencia di e Spirito Santo di Dios den e proclamacion di e Evangelio ta asina importante y indispensabel, cu Señor Jesus a prohibi e Apostelnan di sali for di Jerusalem cu e mesnahe di salbacion, prome cu e Spirito Santo bini pa nan. Lesa sin falta Echonan 1:1-5. Y lesa tambe Echunan Capitulo 2 completo. Nos mester haci tur esfuerso di nos banda pa comprende e absolut importancia di e Spirito Santo den cada uno di nos cu ta kere e Evangelio di gracia di Dios, su bida. Pasobra separa di Su guiansa, nada nos por haci. Sinembargo e mensahe aki, no ta un intento di nos banda pa splika e doctrina di e Spirito Santo. Pero pa cada uno di nos cu ta kere di curason, por wordo haci conciente di e importancia di Su presencia den cada uno di nos su bida diario. Sea sigur, y masha sigur, cu sin e poder di e Spirito di Dios den nos bida nos lo tin solamente fracaso y mas fracaso.
Y mes importante cu esey ta e berdad revela den e Palabra di Dios, cu e Spirito Santo, lo no a bini, si Señor Jesus no a wordo gorifica prome – despues di un bida yen di pruebanan y tentacionnan cu nos Señor y Salbador a pasa aden. Scritura ta spierta nos solamnemente, cu nos Señor y Salbador, a wordo tenta den tur cos mescos cu nos, pero sin pica. E prome mencion di e Spirito Santo ta haya den Genesis 1:2 y e ultimo ta den Rebelacion 22:17, Y eynan e Spirito Santo y e Iglesia ta bisa; “Bini”. Anto e ta sigui cu e ultimo invitacion den Beibel cu ta bisa: Ken cu tin sedo, lagu’e bini; y ken cu kier, laga e tuma e awa di bida pornada.
Y sea sigur amigonan di tur edad, cu e invitacion aki, ta un cu ta na vigor awe y awor. Y sea sigur cu e invitacion aki ta esun di mas precioso cu cualke ser humano por ricibi. Tuma como ehempel, e palabranan di Señor Jesus ora cu El a sclama bisando: “Bini cerca Mi, tur cu ta cansa y carga, y lo Mi duna boso descanso. Tuma Mi jugo ariba boso, y siña di Mi. Pasobra Mi ta manso y umilde di curason; y boso lo haya sosiego pa boso alma. Pasobra Mi yugo ta suave y Mi carga ta lihe.” Mateo 11:29-30. Y di acuerdo cu Scritura, Señor Jesus a hasi e invitacion aki guia pa e Spirito Santo, siendo cu durante Su encarnacion, E tabata guia pa Spirito Santo. . Esey realmente e titulo “Mesias” ta nifica. Lesa sin falta Lucas 4:1-21.
Awe cu nos ta scirbiendo e mensahe aki na e Islanan di idioma Papiamento particularmente, e invitacion di e Mesias ta keda mescos. “Bini serca Mi, boso tur cu ta cansa y carga, y lo Mi duna boso descanso.” E descanso cu nos Señor ta papia di dje aki, ta na prome lugar, e pordon di tur picanan y e speransa di bida eterno cual Dios, Kende no por gaña a priminti hopi siglonan pasa, etc. (Tito 1:1-3, Tito 3:5-8)
Amigonan di tur edad; tur e cosnan aki a wordo scirbi pa nos bon, y E ta stima tur otro ser humano ariba e mundo aki, y no ta Su boluntad pa un hende bai perdi. Ma E ta spera pa tur hende por arepenti, y yega na conocemento di berdad. Y e berdad aki ta solamente den Cristo Jesus, Kende a duna Su mes como un sacrificio, pa E trece nos serca e Tata. P’esey cu nunca nos mester lubida, cu Dios a hasi Esun cu no conoce pica, bira pica pa nos, pa nos libra di pica por biba pa husiticia, pasobra ta pa medio di Su heridanan nos a wordo cura. E mes un Spirito Santo cu ta convence nos di pica, y di husticia y di huicio; lo sigui guia nos den nos bida diario, for di e momento cu nos repenti y acepta Jesus como nos Salbador y Señor.
Posted by Bicento & Betty Henriquez at 11:28 AM No comments:
Friday, August 9, 2013
"n' ta manera!!" di celebra e 90 anja! - ta bon cu nan a pasa y bida a bira normal atrobe. Danki na un y tur! Y especialmente na nos ruman Esther Williams! Mi no sa si e ta wak nos blog.
Ma awor Sr. Bicento lo sigui cu e pensamentonan tocante kico Scitura ta menciona di:
AMIGONAN DI JESUS (continua)
Den nos prome mensahe tocante Amigonan di Jesus, nos a considera entre otro, cu nos no por ta amigo di mundo y amigo di Dios na e mes un tempo segun Scritura. Sigur cu ta keda lugar pa algun pregunta tocante e tema ey. P’esey nos lo purba bai un poco mas profundo awe, tocante e berdadero relacion cu tin meimei tur berdadero keredor, y nos Tata Celestial y nos Señor y Salbador JesuCristo. Y di un cos nos ta sigur, y esey ta cu ta imposibel pa Dios gaña, y p’esey tur Su promesanan den Cristo ta: AMEN (Rebelacion 3:14.)
Pa cuminsa nos ta lesa e siguiente den e Evangelio di Juan e Apostel: “E tabata den mundo y aunke e mundo a wordo traha door di djE, e mundo no a reconoc’E. El a bini na e loke tabata di djE, pero Su mes hendenan no a ricibi’E. Sinembargo na tur cu a ricibi’E, na esunnan cu a kere den Su nomber, El a duna e derecho pa bira yiunan di Dios. No yiunan cu ta nace di manera natural, ni pa decisionnan humano, of pa decision di un esposa; pero naci di Dios. Anto e ta sigui bisando: E palabra a bira carni, y a biba pa un tempo meime di nos. Nos a mira Su gloria, e gloria di Esun y unico Yiu di Dios, yen di gracia y berdad. (Lesa Juan 1:1-18).
Nos a comenta den nos prome mensahe, tocante e encreibel previlegio di por wordo yama: “Amigonan di Jesus”. Ma aki nos por mira claramente, cu nos por bira no solamente amigonan di Jesus, pero muchu mas cu esey ainda: Pone bon atencion loke Señor ta bisa nos den Juan 1:10 -12. “E tabata den mundo, y e mundo a wordo traha dor di djE, y e mundo no a reconoc’E. El a bin serca loke tabata di djE, ma esunnan cu tabata di djE no a ricibi’ E. Ma tur cu a ricibi’E, na esunnan cu a kere den Su nomber, El a duna e derecho pa bira yiunan di Dios. No yiunan cu ta nace di boluntad di hende, pero cu ta nace di Dios.”
Aki anto, amigonan di tur edad, e Spirito di Dios a inspira e Apostel Juan pa scirbi mas cu dos mil añanan pasa, e bendicion di mas grandi posibel cu ta ofreci na tur ser humano. Y e bendicion cu nos ta papia di dje aki, ta e increibel previlegio di por bira, no solamente amigo, pero yiunan di Dios. E bendicion di por yama e mes un Dios y Tata di nos Señor y Salbador JesuCristo; Mi Tata.
Y esey ta inclui cu awor e Tata ta yama cada pecador cu a repenti, y kere di curason den nos Señor JesuCristo, como Su Yiunan. Manera nos por lesa den Scritura cu: “Awor nos ta yiunan di Dios, y ainda no ta revela con nos lo ta. Ma nos sabi cu ora E (Señor Jesus) wordo manifesta, nos lo ta mescos cu nE, pasobra nos lo mir’E manera E ta.” (Lesa 1 Juan 3:1-3)
Nos ta conciente cu e doctrina aki ta hopi pisa, apesar cu e ta revela hopi cla den Scritura. Y ta claro cu e doctrina aki ta parti di loke Scritura ta yama: cuminda pisa. Lesa sin falta 1 Corintionan 3:1,2, y Hebreonan 5:11-14, y tambe Efesionan 4:11-16. Tur e spiertamentonan cu nos ta haya den e porcionnan ey, a wordo scirbi pa tene nos lanta y na wowo cla pa e bon di nos prohimonan.
Den Hebreonan 2:11,12, nos ta lesa esaki: “Pasobra tanto ta Esun cu ta santifica como esnan cu ta wordo sanctifica, tur ta bini for di un Tata, pa cual motibo E no tin berguensa di yama nan rumannan; bisando: “Lo Mi proclama Bo Nomber na Mi rumannan; meimei di e congregacion lo Mi canta Bo alabansa.” Nos ta admiti cu tanto e porcion aki, y hopi otronan ta dificil pa enterpreta. Pero otro Scrituranan ta yuda nos comprende.
Ata aki un simple ehempel: Un dicho conoci aki na Antiyas ta bisa: “Nos tur ta yiunan di Dios.” Wel, esey ta zona bunita, pero e ta berdad? Segun Scritura Señor a crea e ser humano, y e prome ser humano a peca, desobedeciendo un mandamento masha cla cu a wordo duna n’e. Y desde e tempo pica a drenta den mundo di tal manera cu tur hende a peca y ta falta e gloria di Dios. Esaki ta repeti bes tras bes den Scritura, cu no tin ni sikiera un persona den mundo cu no ta comete pica. Nos ta nace cu e naturalesa ey. Pero e bon noticia ta esaki: Nos Tata celestial a stima humanidad asina tanto, cu El a duna Su unico Yiu pa carga nos picanan den Su curpa riba e crus, pa nos libra di picanan por biba pa husticia. Ta pa medio di Su heridanan nos a wordo cura. Awor nos por bira yiunan di Dios, y Señor Jesus no tin berguensa pa yama esunnan cu ta kere den djE como: rumannan. Y segun Scritura, siendo cu e persona cu repenti y kere di curason den Señor Jesus, ta bira un yiu di Dios, e ta bira na e mes un tempo un eredero di Dios, y co-eredero cu Cristo. Galationan 4:6,7 ta bisa lo siguiente: “Pasobra cu boso ta yiunan, Dios a manda e Spirito di Su Yiu den nos curasonnnan, e Spirito cu ta yama of sclama,
“Abba Tata”! Asina boso no ta catibo mas, pero un yiu y siendo cu boso ta un yiu, Dios a hasi boso un eredero tambe”
“Abba Tata”! Asina boso no ta catibo mas, pero un yiu y siendo cu boso ta un yiu, Dios a hasi boso un eredero tambe”
. E mes un berdad nos por lesa den Romanonan 8:17, Tito 3:7.
Te otro mensahe, y danki pa oracion. B&B
Posted by Bicento & Betty Henriquez at 8:22 AM No comments:
Subscribe to: Posts (Atom)


c: text/html

text:
Pa 1 or y 30 di merida, I.A.D. lo presenta dilanti Hues. D. ta wordo acusa di posesion di un arma di candela na Juni 2017.
Pa 2 or di atardi, B.J.M.M. lo pesenta dilanti di hues. M.M. ta wordo acusa di posesion di un arma di candela y balanan riba 19 di September 2017. E ta wordo acusa di kiebro y ladronicia di boternan di bebida sterki di un bar riba 15 di Februari 2017. E ta wordo acusa di a menaza un persona cu morto riba 11 di mei 2015, dor di saca un cuchio y bisa e muchanan den klas: “Resa pa boso juffrouw, pasobra su oranan ta conta”.
Pa 3 or di atardi, J.J.C.H. lo presenta dilanti hues. H. ta wordo acusa di kiebro y ladronicia di laptops, notebooks y otro ekipo di un tienda riba 20 di Augustus 2017. E ta wordo acusa di kiebro y ladronicia di boternan di bebida sterki y otro cosnan den un supermarket riba 20 di September 2017. E ta wordo acusa di kiebro y ladronicia di cahanan di cervez y biña
y soft den un negoshi riba 17 di Mei 2017.
15.45 J.F.C. y D.K. lo presenta dilanti hues. C. y K. ta wordo acusa di kiebro y ladronicia di un mannequin y/of paña di un persona riba 9 di October 2017.

robotstxt: allowed

filter: keep


text:
Wednesday, July 31, 2013
Kerido bishitante na nos blog! Desde nos ultimo blog, nos a celebra un dia hopi special den e Henriquez famia, y tambe nos rumannan den e fe. E ocacion? Bicento cu yudansa y misericordia di Dios a alcansa 90 anja di bida! Wel, wel, masha fiesta tabatin! Apreciando tur e gestonan ey di amor, nos graditud na Senjor, nos Dios, sinembargo, ta bai prome na nE. Ki un storia Ruman Bicento, "Pachi" por conta di Su fielded. Aki ta djies algun fotonan di e tres funshonnan cu tabatin!!
E prome dos foto ta cu nos amigonan Max y Sita Semeleer cu a hiba nos "Salt & Pepper" pa desayuna; di tres ta bolonan regalo, esun di fruta regalo di Domingo y su esposa (foto mas abou cu famia na "Peanuts"), y e otronan fotonan di famia por ser mira riba Facebook unda e yiunan a pone varios foto. Anto un foto di Norma (y su yiu Glenda). Norma ta ruman di Bicento, yiu di criansa, cu semper ta bishita nos fiel. E otro ta cas di nos rumannan y amigonan Luis y Ingrid Tromp, unda nos a come un plato di Salada di Shrimp, Pisca hasa cu aros y berduranan y un otro Bolo di Crema! Nos a come di mas e dia ey!
Esey ta pasado! Laga nos pone nos mente awor pa sigui loke Sr. Bicento ta duna nos for di Scritura tocante:
AMIGONAN DI JESUS
Den Scritura nos ta lesa cu Abraham a wordo yama amigo di Dios. No door di hende, ma door di Dios Su mes. Lesa Isaias 41:8, Santiago 2:23, 2 Cronicos 20:7. Tuma tempo tambe pa lesa Romanonan Capitulonan 4 y 5 sin falta.
Den e ultimo dianan aki nos por tende of lesa tocante amigonan di Jesus den nos medionan di comunicacion. Ohala cu henter Antiyas por ta di curason amigonan di Jesus. Sinembargo nos tin cu considera esaki di dos banda. Y e prome y mas principal ta e banda di Señor Jesus Su mes. Kico E ta bisa tocante di un amistad asina?
Pa nos haya sa kico Señor ta bisa nos, nos mester lesa den Juan Capitulo 15. Lesa e Capitulo ey completo. Anto den versnan 9 padilanti, e ta bisa lo siguiente: “Mescos cu e Tata a stima mi, asina Mi a stima boso. Awor, keda den Mi amor. Si boso obedece Mi mandamentonan, boso lo permanence den Mi amor, mescos cu Ami a obedece Mi Tata Su mandamentonan y a permanence den Su amor.” Anto E ta sigui bisando: “Mi a bisa boso esaki, pa Mi goso por ta den boso, y cu boso goso por ta completo. Mi mandamento ta esaki: stima un y otro mescos cu Mi a stima boso, Ningun hende tin amor mas grandi cu esaki; cu uno ta duna Su bida pa Su amigonan. Boso ta Mi amigonan, si boso haci e loke Mi ta manda.”
Aki anto amigonan y rumanan den Cristo, nos ta haya loke e palabra di Dios ta siña nos tocante e berdadero amigonan di Señor Jesus. E ta hopi diferente cu ora nos ta considera nos como un Cristian y amigonan di Señor Jesus; pero na e mes un tempo nos ta odia un y otro, y ta comete tur sorto di maldad contra un y otro. E tempo a yega pa nos repenti di e calidad di bida ey, cu ta un bida sin Dios, y sin speransa den mundo. E ta tempo pa nos repenti di nos bida di pica, y acepta e pordon cu Señor nos Dios ta ofrece na tur hende di mundo mediante fe den Señor Jesus, Kende a carga cada un di nos su picanan den Su curpa ariba e crus. Pa nos libra di picanan, por biba pa husticia, pasobra ta pa medio di Su heridanan, nos a wordo cura.
Scritura ta spierta nos masha hopi mes tocante e error di yama of considera nos como un Cristian, pero nos echunan ta contradici esey. Pasobra e nomber Cristian ta papia pa su mes. E ta nifica, un persona cu ta sigui Cristo, un siguidor di Cristo. Y e titulo ey, ta wordo haya solamente tres bes den Scritura - Echunan 26:28, 1 Pedro 4:16, y Echounan 11:26. Otro titulonan cu ta duna na e miembronan di e Iglesia di Dios, ta santonan, rumannan keredornan. E rumannan aki ta wordo recorda den Scritura, cu nan curpanan ta tempel di Dios, y cu Spirito di Dios ta biba den nan. Anto e ta sigui cu e spiertamento aki: Si un persona destrui e tempel di Dios, Dios lo destrui e persona ey. Lesa 1 Corintionan 3:16,17. Of lesa e Capitulo 3 di prome Corintionan completo. Y den 1 Corintionan 6:19 nos ta lesa lo siguiente: Boso no sabi cu boso curpanan ta un tempel di e Spirito Santo, Kende ta den boso, Kende boso a ricibi for di Dios? Boso no ta pertenece na boso mes, boso a wordo cumpra pa un preis. Pesey honra Dios cu boso curpa. Nos ta roga cada uno cu lo lesa e mensahe aki pa bo lesa tur e Scrituranan ey. Pasobra mescos cu e Iglesia na Corintio, nos tin e mes un problemanan aki na e Iglesianan di Aruba, Curaçao y Bonaire, etc. Y e forma di lucha ey ta personal. E parehanan cu ta tata y mama di yiunan, semper tabatin nan lucha; pero awe rapidamente esey a bira peor. P’esey mes cu nos ta wordo spierta for di Señor Su mes, pa nos para firme mediante e Palabra di Dios, y e Spirito Santo cu ta biba den nos. Pero aunke nos por pensa cu antes tabata mihor, e berdad ta cu semper tabatin e lucha spiritual pa tur e keredornan. Cu esey nos ta referi na tur cu a kere di curason den presencia di Señor.
Considera como ehempel e spiertamento aki, cu a wordo duna esunnan cu a kere e mes un Evangelio cu nos ta kere awe. Y e spiertamento aki a wordo duna mas cu dos mil añanan pasa. Tempo cu tabatin nada moderno manera nos tin awe. Y esey a wordo duna door di e sirbidor di Señor cu yama Santiago of James na Ingles. Den Capitulo 4, versiculo 4, e ta bisa lo siguiente: Boso hendenan adulterado, boso no sabi cu Amistad cu e mundo ta enemistad pa cu Dios? P’esey kende cu kier ta amigo di mundo, ta bira enemigo di Dios. Otro scritura ta spierta nos di e manera aki: No stima e mundo, ni e cosnan cu ta den mundo. Ken cu ta stima e mundo, e stimacion pa e Tata no ta den dje. E spiertamentonan aki, no ta nifica cu nos no por stima y admira e naturalesa cu ta resultado di e obra di Dios, E laman, cual ta un fuente di alimentacion pa henter humanidad. E parhanan cu nan variacion di color y bunitesa. E variedad di matanan y flornan. E riunan y fuentenan, etc., etc. Pero e sistema di bida cu ta basa ariba montona tesoronan pa nos mes, pero ta pober pa cu Señor JesuCristo, Kende a bandona Su gloria pa E por trece nos serca nos Dios y Tata.
Te otro mensahe. Pa fabor, corda nos den oracion. Bicento y Betty Henriquez
Posted by Bicento & Betty Henriquez at 7:36 AM No comments:
Friday, July 19, 2013
Bon dia, bon dia! Bonbini na nos Blog awe! Nos ta sigui cu e tema awe "E Buki di Bida". Hopi ta e mensahenan cu nos clientenan a ricibi. Y manera ya mi a menciona, cu mas cu 13,000 personanan a bishita nos blog. Dios ta grandi, y el a yuda Bicento door di dos anjamam cu a pasa recuperando di un tumor den su stoma cu a wordo elimina cu tratamento, y cu diagnosis di Malt Lymphoma cu doctornan tin tur confiansa cu e ta cura; y anos ta duna Dios y nan danki pa e recuperacion ey cu awe e por celebra cu famianan aki, Hulanda, y Canada, y amigo/anan na gran cantidad ront mundo e EDAD BUNITA DI NOBENTA!! MASHA DANKI NA DIOS Y NA UN Y TUR. Bicento y Betty (mira e fotonan di e prome fase cu tabata awe mainta, cu un desayuna masha precioso cu Max y Sita Semeleer. Awe tardi, lo mi trata di post algun di nos fiesta di awe tardi, y manjan di esun di famianan di Bicento .... keda pendiente!! manera nos tabata bias antos den nos Matutino di Camp Washington cu tabata yama "Cadushi"!!
... y awor sigui lesa nos continuacion riba nos topico:
E BUKI DI BIDA (continua)
Nos ultimo mensahe tabata tocante e Buki di Bida rebela den Beibel. Y e importancia di e buki aki ta; cu tur hende cu a yega di biba ariba e mundo aki, y cu ta bibando awe, y cu lo bini ainda; ta involvi.
Nos por compara esaki, cu e morto y resureccion di nos Señor y Salbador JesuCristo. Henter mundo ta involvi den esey. Pasobra nos ta lesa masha cla mes den Beibel, cu Dios a stima mundo asinta tanto, cu el a duna Su unico Yiu, pa tur cu kere den djE, no bai perdi, ma tin bida eternu. Pasobra Dios no a manda Su Yiu den mundo, pa condena e mundo, sino pa salba e mundo. E mundo ta inclui cada ser humano cu lo habita e planeta aki. Esey, amigonan di tur edad, ta e berdad revela den Scritura. Cada persona den nos propio famia, y den tur otro famia, ta involvi den e obra di Cristo, den Su incarnacion, y Su morto, y Su resureccion, y Su glorificacion, y tambe den Su di dos benida. E diferencia ta entre esunnan cu ta kere, y a obedece e Evangelio, cu esunnan cu no ta kere. Y e keremento menciona aki, ta di curason, y no simplemente forsa ariba bo di un of otro manera. E ta algo personal cu ta bini via di tendemento di e Palabra di Dios, esta e Evangelio.
Nos mayornan, aunke cuanto nan ta stima nos, no por kere pa nos. Ta cada uno di nos cu tende e Evangelio, y cu ta wordo convenci pa e Spirito Santo di Dios Su mes, mester hasi e decision ey di kere cu henter nos curason den Cristo como nos unico Salbador personal. Separa di fe den nos Señor y Salbador JesuCristo, no ta existi posibilidad pa nos nomber ta scirbi den e buki di bida. Y pa e motibo ey nos ta lesa lo siguiente den Rebelacion 21:27. Nada cu ta impuro lo drenta den dje, ni tampoco esunnan cu ta hasi e loke ta bergonsozo, of engañanoso; pero solamente esunnan kende nan nomber ta scirbi den e buki di bida di e Lamchi. Aki anto amigonan di tur edat, homber y mohenan, hobennan y ancianonan, nos ta haya e contesta tocante e buki di bida.
E Lamchi ta un representacion di e Yiu di Dios, esta nos Señor y Salbador JesuCristo. Nos por lesa di e prome bes cu esey ta wordo menciona den Testament Nobo den Juan 1:29, unda nos ta lesa lo siguiente: E siguiente dia Juan a mira Jesus biniendo serca dje, y el a bisa: “Mira aki e Lamchi di Dios cu ta kita e pica di mundo.”
Manera nos tur sabi, bou di e ley di Moises, Lamchinan tabata wordo ofreci como sacrificio pa e pordon di picanan. Pero Scritura ta siña nos cu sanger di animalnan nunca por kita pica di hende. Pues nan tabata solamente un recordatorio of figura, te ora cu e berdadero sacrificio a wordo ofrece cual ta e Yiu di Dios Su mes. Y asina ta para scirbi cu: E mes a carga nos picanan den Su curpa ariba e crus, pa nos libra di picanan por biba pa husticia, y pa medio di Su heridanan nos a wordo cura. Anto e ta sigui bisa cu: pasobra boso tabata mescos cu carnenan cu ta dwal, ma awor boso a bolbe serca e Wardador y Cuidador di boso almanan. ( 1 Pedro 2:21-25).
Awor e pregunta: Con anto mi por tin mi nomber scirbi den e buki di bida? E contesta cla y sigur nos ta haya den Beibel solamente. Y ey nos ta lesa hopi cla, cu Señor Jesus Su mes a carga nos picanan ariba e crus, pa nos libra di picanan por biba pa husticia. Pues, segun Scritura, no ta existi otro manera pa nos pecadornan por drenta e reino di Dios, of tin nos nomber scirbi den e buki di bida. Esey ta e motibo pakico e ta wordo yama: E BUKI DI BIDA DI E LAMCHI.
Posted by Bicento & Betty Henriquez at 9:26 AM No comments:
Saturday, July 13, 2013
Bicento y Betto Boekhoudt ta combersa na un reunion special cu gobierno tabatin pa tur esnan cu ainda ta bibo, pa wordo reconoci como e prome firmantenan di un documento na luna di Maart 1948, cu e prome peticion pa Aruba separa for di nos isla Hermana Curacao. Esey ta un tiki di historia, ma loke mi kier menciona ta: loke e dos rumannan den Cristo tin comun: Tur dos ta den 90 anja! Tur dos a tende Evangelio den e mes un periodo di tempo na anjanan 1947 pariba; tur dos a sirbi den dienst hunto; tur dos a traha na e compania Lago; nan tur dos a asisti na Igelsia Aliansa Evangelica di Oranjestad, un como pastor y e otro como ansiano! Anto, tur dos a biba varios anja na Centro Juvenil Washington cu nan famianan yudando den e trabao ey. Di tempo den dienst nan tabata amigo y te awe den biahes ta bishita otro pa bebe un lek di Coffee. Dos ters!
Ma awor laga nos mira kico e tema pa awe ta:
E BUKI DI BIDA
Si tin algo den e mundo aki, cu nos tur ta familiarisa cu ne, ta bukinan. For di mucha caba nos ta custumbra cu tur sorto di bukinan. Dia cu nos a cuminsa bai school, ta bukinan y mas bukinan. Y sin bukinan ta imposibel pa un persona avansa den e sabiduria necesario pa competi den e mundo aki. Ya awe sabiduria a aumenta asina tanto, cu nos por haci uso di otro inventonan moderno pa progresa den cualke estudio den tur ramo. Y nos a yega asina leu, cu ya nos no tin mester di tanto bukinan mas. Pasobra si nos sabi cual botonnan nos mester primi ariba un computer, nos ta haya e contesta rapido, sin cu nos mester kibra cabes cu bukinan.
Pero awe nos ta bai presenta un buki unico den su cualidad y contenido. Y nunca ningun hende lo a haya sabi di e buki aki, si Señor no a revela esaki den Beibel. E prome lugar den Beibel cu nos ta lesa di e buki aki, ta den e buki di Daniel Capitulo 12:1. Aki e ta wordo yama : “E Buki”.
Anto den Lucas 10:20, ta unda Señor Jesus ta encurasha Su discipelnan pa nan sea contento cu nan nomber ta scirbi den cielo. Mas despues e Apostel Pablo ta menciona algun damanan y otro rumannan cu ta luchando hunto cu e Apostel Pablo den proclamacion di e Evangelio, kende nan nomber ta den e buki di bida. Mira Filipensenan 4:1-3
E ta bon pa nos, rumannan stima den Cristo; pa nos tene bon cuenta cu, tin nos nomber scirbi den e buki di miembro di un of otro iglesia, no ta mescos cu tin nos nomber den e buki di bida cu ta den cielo. Den e buki di iglesia, pa importante cu e por ta, toh por tin eror. Pero den e buki di bida cu ta den cielo, nunca por tin eror. P’esey cu e ta na su lugar pa nos sea masha atento na e spiertamento di Scritura cu ta bisa nos: “Examina boso mes, si boso ta den e fe”, etc. E ta bon pa nos lesa e buki di Galationan cu ta yen di spiertamentonan pa nos. Den Rebelacion 3:1-6, tin un spiertamento masha solemne dirigi na e Iglesia di Sardis. Y aki tin un spiertamento sumamente solemne na un iglesia unda tin miembronan cu ta profesa cu nan ta den bon relacion cu Dios, pero e berdad ta otro. Y Señor ta spierta nan, pa nan repenti of ricibi e casigo husto. Lesa Rebelacion 3:1-6.
Den Rebelacion 13:1-12, nos ta wordo spierta tocante sistemanan di siñansanan falso dirigi directamente contra Señor nos Dios. Y e resultado ta cu tur habitante di mundo lo cai y adora e loke ta yama: E Bestia, cual a ricibi su poder directamente for di Satan. Pero segun e Scritura ta bisa nos aki ta; cu e berdadero keredornan kende nan nomber ta scirbi den e buki di bida, cu ta pertenece na e Lamchi cu a wordo mata; lo no adora e bestia aki.” Lesa esey stimanan, den Rebelacion 13:1-11.
Pa fabor lesa e capitulo aki, y ora cu nos ta les’e, permiti e Spirito Santo di Dios papia cu nos, y laga nos obedece e Spirito di Dios, dor di repenti y admiti nos picanan di carnalidad, y mundanalidad na Señor nos Dios. Señor lo yuda cada uno di nos pa haci esey den Su presencia, for di e profundidad di nos curason. Y sin cu nos tin mester di comete dobel eror, dor di exalta nos mes ariba nos otro rumannan. Pero mas bien sin ningun forma of intento di hipocrecia, cu nos curason yen di gratitud y alabansa na nos Tata Celestial, pa medio y den e nomber di Jesus nos Señor y Salbador. Amen.
Cuminsando den e Capitulo 17 di Rebelacion, nos ta haya revela na nos, un sistema religioso cu lo y cu ta gobernando ariba mundo, te ariba e dia cu nos ta yama awe. Y e sistema aki lo keda ariba mundo te na e final ora cu nos Señor Dios Todopoderoso lo huzg’e. Y Rebelacion Capitulo 18, cuminsando cu versiculonan 4-24, nos por lesa tocante e final tristo di e sistema religioso aki.
Anto Rebelacion 19 ta cuminsa cu e celebracion di e multitudnan den cielo cuminsando cu un Aleluya aki. Y e causa ta, e asina yama den Scrtiura, e matrimonio di e Lamchi y e Iglesia. Y e bruit cu ta e Iglesia, tabata bisiti cu lino fini, briyando y limpi; y e lino fini ta e echunan husto di e Santonan. Y rumannan stima di nos Tata Celestial, y pa nos Señor y Salbador JesuCristo; ta awe y awor ta e tempo pa nos obedece di curason, y cu e goso cual e Spirito di Dios ta proveë nos cu n’e diariamente ta awe y awor nos por montona tesoronan den cielo, unda ladronnan no por alcansa. Y den Rebelacion 20:11-15, nos ta lesa di e huicio final na unda tur esunnan cu a muri, grandi y chikito ta para dilanti di e trono blanco, pa wordo huzga segun loke ta scirbi den e bukinan segun nan obranan. Y si un hende su nomber no a wordo haya scirbi den e buki di bida, el a wordo tira den e lago di candela.
Amigonan stima pa Dios Su mes; nos mester ta contento cu e cosnan aki a wordo scirbi pa nos como un spiertamento solemne. Pasobra awe ta e tempo pa nos repenti di un bida di pica, y pone nos fe den Esun cu a carga nos picanan den Su curpa ariba e crus. Pa nos libra di picanan por biba pa husticia. Pasobra pa medio di Su heridanan, nos a wordo cura.
Nos lo sigui cu e mensahe aki den e siguiente blog.
Posted by Bicento & Betty Henriquez at 12:46 PM No comments:
Tuesday, July 2, 2013
DIA DI HUICIO
(Bon dia awe mainta dia 2 di Juli, 2013! Ayera mi a wordo spierta cu e letranan di nos “Blog” ta poco chikito y dificil pa lesa! Ami a haci e un tamaño mas grandi. Please laga mi sa si esaki ta mas mihor – mas fasil pa lesa. Boso por manda nos boso reaccion na: cjwmitesoro@gmail.com. Nos tin mas cu 12,000 bishitantenan na nos blog, y esey ta encurasha nos. Tambe nos a wordo bisa cu no ta posibel pa comenta ariba nos blog. Ami no ta un gran sabio den computer, p’esey mi no sa e motib ey tampoco. E “blogsite” ta ariba un “carrier di Canada”, pasobra ta na Canada nos a cuminsa e ministerio aki. Di tur manera comunica cu nos si e letranan aki ta fasil pa lesa.)
E FOTO: Ki nostalgia di temponan pasa ora mi tabata pisca nan na cantidad; mi tabata un piscador! E foto aki a wordo saca pariba e toren di lus. Nos tabata para wak con un piscador a bin fo'i hundo cu dos di nan na man! Nos a combersa cu e maneer, y naturalmente a saca un foto como un memoria!AWE nos kier mira Kico Scritura ta bias nos tocante e tema di "DIA DI HUICIO" - un topico serio, un tema cu nos no tin gana di pensa riba, corda papia. MA Scritura ta papia di dje. Pues, tuma bo Beibel, y sigui lesa y wak den bo propio Beibel loke ta scirbi pa nos.
Bes tras bes, nos ta wordo spierta den Scritura, cu lo tin un dia di huicio pa tur ser humano cu a biba ariba e mundo aki. Hebreonan 9:27 ta bisa nos lo siguiente: Hende ta destina pa muri un bes; y despues di esey enfrenta huicio (of huzgamentu). Ora Scritura ta menciona cu hende ta enfrenta huicio, e ta referi na tur hende cu lo biba ariba e mundo aki te na e final. Pues, esey claramente ta inclui cada uno di nos. Y huicio ta nifica simplemente pa ser huzga. Kico esey ke meen?
Amigonan di tur edad, e nificacion di huzgamento aki, ta scirbi pa nos den Scritura. Y pa nos sea franco, e parti mas importante pa cada un di nos, ta tumando lugar tur dia na tur parti di mundo, incluyendo nos Islanan di abla Papiamento. Den ki sentido e huzgamento ey por ta tumando lugar awe den henter mundo? E contesta ta masha cla mes den Scritura Santo cu nos ta yama Beibel. Laga nos lesa algun Scritura cu ta masha cla mes tocante e tema ey di huicio y huzgamento.
Den e Evangelio di Juan 5:24, nos ta lesa lo siguiente declaracion dor di Señor Jesus Su mes bisando, “Ami ta bisa boso e berdad, Kende cu tende Mi Palabra, y kere Esun cu a manda Mi, tin bida eterno, y lo no wordo condena: el a pasa over for di morto na bida. Mi ta bisa boso e berdad, un tempo ta bini y a bini awor, cu e mortonan lo tende bos di e Yiu di Dios; y esunnan cu tend’E lo biba.” Den ki sentido nos por tende e bos di Señor awe? E contesta cla y sigur ta den e Evangelio. Pa e motibo ey Señor Jesus a manda e Apostelnan pa nan bai proclama e Evangelio den henter mundo na tur criatura. Pasobra den e Evangelio un husticia for di Dios ta rebela.Un husticia cu ta pa medio di fe pa fe, manera ta para scirbi: E hustu lo biba pa fe. Lesa Romanonan 1:16,17.
Aki un hende por haci e pregunta: Y con mi por ricibi e fe ey di cual Scritura ta papia? E contesta ta cla y sigur den Beibel cu ta bisa nos lo siguiente: Ki bunita ta e pianan di esunnan cu ta trece e bon noticia! Consecuentemente, fe ta bini via tendemento di e mensahe, y e mensahe ta wordo tende (of scucha) mediante e palabra di Cristo. Anto e profeta Isaias a bisa hopi añanan prome: “Mi a wordo haya door di esunnan cu no a busca Mi; Mi a rebela Mi mes na esunnan cu no a puntra pa Mi.” Lesa Romanonan 10:1-21.
Amigo y amiganan di tur edad; e ta posibel cu algun cu ta lesando e mensahe cortico aki, nunca ni a pensa mes den puntra pa nos Señor y Salbador. Nos por ta simplemente satisfecho cu nos tin un asina yama religion como nos unico speransa pa despues di nos morto. Cu tur respet pa tur persona cu lesa e mensahe corto aki. Den henter Scritura no ta existi e nomber di un sistema religioso cu por salba un solo persona. E motibo ta cla y sigur revela na nos den e Palabra di Dios. Y e loke ta revela ta esaki: “No tin salbacion den ningun otro; pasobra bou di cielo no tin otro nomber duna na hende, pa medio di cual nos mester wordo salba.” Echunan 4:12
Awor siendo cu Señor a revela na nos asina cla y sigur, cu no ta existi salbacion den ningun otro nomber, kico nos ta gana si nos persisti den spera cu un dia nos ta den cielo tog, aunke cu nos rechasa Esun cu Señor nos Dios a duna como un sacrificio pa nos picanan! Pasobra ta para scirbi masha cla mes, cu Cristo Su mes a carga nos picanan den Su curpa ariba e crus. Pa nos libra di picanan, por biba pa husticia. Pasobra ta pa medio di Su heridanan nos a wordo cura. Anto con nos lo por scapa si nos neglisha un salbacion tanto grandi asina? Realmente Scritura ta menciona cu nos tabata mescos cu carnenan cu ta dwal, ma awor nos a bolbe cerca e Wardador y Cuidador di nos almanan. Pues, amigonan di tur edad, damanan y cabayeronan, Segun Scritura, e no ta cu cosnan pasahera manera plata y ora cu nos a wordo libra for di un sistema bano di biba cual nos a ereda di nos tatanan; ma pa medio di e sanger precioso di Cristo, manera di un lamchi sin falta y sin defecto. Esaki a wordo scohi prome cu e fundacion di mundo, pero tabata revela den e ultimo dianan aki pa nos bon. Ta pa medio di djE nos ta kere den Dios, Kende a lant’E for di morto, y a glorifik’E, di manera cu nos fe y speransa ta den Dios. Pasobra tur hende ta manera yerba, tur su gloria ta manera e flor di sabana; e yerba ta seca y su flor ta cai, pero e Palabra di Dios ta permanece pa semper. Amen y Amen. (Lesa 1 Pedro 1:13-25. Te un otro mensahe.
Posted by Bicento & Betty Henriquez at 8:46 AM No comments:
Subscribe to: Posts (Atom)


text:
ORANJESTAD, Aruba – 28 di juni, 2018: Sr. Carlos a cumpra su ticket ganado riba 29 di mei, 2018 na Tele Uno 3 y a gana e prome premio di Afl. 450.000 di Mini Mega cu su Mega Plus. E numbernan ganado ta: 05-06-14-16 y Mega Ball 12.
Lotto ta corda bo cu tur diamars y diabierna anochi tin sorteo di Mini Mega cu su Mega Plus, na Telearuba, Canal 13. Cu 5 florin bo ta den wega pa gana e jackpot di Mini Mega cu, pa diabierna awo, ta na 330.000 florin. Agregando 2 florin mas, bo ta den wega pa gana e jackpot di Mega Plus tambe, cu tin e total di 430.000 florin pa parti.
Lotto, e loteria di Aruba tin diferente wega; Catochi, Big 4, 1-OFF, Zodiac, Wega di Number Korsou di Lotto, Lotto di Dia, Lotto 5, Mini Mega cu su Mega Plus y e weganan di Raspa y Gana. Cumprando Lotto bo ta contribui na deporte riba nos isla. Awo e weganan di Lotto ta obtenible online tambe. E meta ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.


text:
VIP Talk
VIP Talk
1970
Merca, Israel y awor Francia a habri un investigacion contra e compania Apple, despues cu a revela cu Apple den secreto tawata haci cu e versionnan bieu di Iphone traha cu menos velocidad. Na Francia, desde 2015 ta existi un ley cu ta bisa cu ta ilegal pa intencionalmente reduci e duracion di un producto pa asina obliga un consumidor cumpra un mas nobo. Un compania por core e riesgo di haya 2 anja den prison y un multa cu ta 5 porciento di e compania su ganashi pa anja. Apple na su banda a pidi un disculpa pa e incidente aki y a bisa cu no ta su intencion di haci esaki di e manera aki, pero kier a preveni cu e bateria por gasta y e consumidor no por usa e producto mas.


text:
Best executive Luxury Private Jet Charter Flight Billings, Montana Aircraft Plane Rental Company service 1-406-412-3099 pa e sektor espasial kita e flornan marcia pasahero bashí pal'i oferta di hotel Banda di Mi, It is of no use complaining about the attitude of commercial airliners as they have the freedom to change their tariff as and when they feel like it.
If you do not believe this, search for the price of a ticket to Billing Montana on any commercial flight for the next month and compare them with the rates for the same flight and the same category (business or normal) for today, bringa i di kon e preis pa e di dos ta unidos. Esaki ta nifiká ku bo tin ku gast'otro su presupuesto ainda pa hasi un meta pa asistí na un urgente reunion di negoshi?
Lista Di Sirbishi Ku Ta Ofrece
Pa Medio Di Midí For Di Un Je Privá Charter
Bashí di e firma di un Je Privá Charter
Its privá di e Karta di Meta vs. Promé Klase Di Carolina Komersial
A skeiro kompará ku e preis di nos je privá di aire for di e karta di Telling, Montante servisio di meta. Ta masha kòrtiku ku e preis cotizados pa e avion komersial.
Con por gastunan pa ofresé tarea aki baho?
Tin diferensia di e grandi operator, nos chikitu sharon ku tin un limitá kapasidat di onor. These jets consume much less fuel per flight kilometer and allow us to operate our flights on an extremely low budget. Sinembargo, this does not mean that we compromise on service. Ask those who have booked last minute seats on our private plane for rent in Billings MT. They will tell you that the services we offer is akin to that of the business class section of commercial flights. This is why more and more people now depend on us for their urgent flight requirements.
Try your luck
Normalmente, all of our seats are fully booked in advance. Sinembargo, den desakuèrdo épokanan, tin un kantidat spesífiko di sin reserved di onor. Bo ta biaha ta bula ku plasa dispone, freeman diskreto hegai na e personanan ku ta buska den liña pa Oneway bashí di e firma di avion trato sera. Recuerda, freeman commodo di onor ku un men espasio e suela i semper ta kla pa bula na su destinashon sin apesar e saldo di su kuenta. Gosa di e prueba ku milnan di otro viejo ta tuma plaser den e coleccion di nos pa bo biahe a hera.
List of Public and Private Airstrip nearby for jet fly air transportation in Logan airport Field aviation Telling also known as Yellowstone County, http://www.flybillings.com/
Huntley, Nativo, Akan, Wardadó, Molt, Ballantine, E Parque Di E Stat, Dhr, Joliet, Pryor, Pompeys Pillar, Worden, Broadview, Fromberg, Saint Xavier, Bod, Bridger, Colón, Hardin, Rapelje, Roberts, Di koral, User, Resúmen, Absarokee, Read Punt, Verkeer, Compania, Reda Laga, Franny, Mishel, Garryowen, Latina, Crow Agent, Cowley, Rose, Daar, Regata, Laga Gratis, Rabo pisca, Greycliff, Bighorn, Latina, Boron, Label, Shawmut, Ola, Ya, Boel, Ham, Bij Time, Rason, Alle, Suma, Busy, Barca, Mc Led, Anders, Giomar, Dato, Harlowton, Springdale, Cookie Kita, Judith Ga, Emblem, Forestgrove, Snel, Ranchester, Eigen, Net, Entrada Di Plata, Cody, Greybull, Colstrip, Lobo, Kaba De, Buelonan, Forsyth, Di Yerba Di E Yama, Otro, Buffalo, Bini, Dos Skinanan, Spelònk, Mosby, Desir, Shared, Bij Horen, More, Lewistown, Wapiti, Karel, Can Spring, Historia, Habon, Llano, Binnen, Mocasín, Standard, Saddlestring, Hoge
E mihó kos a hasi mi area ta parti di e bida di Anochi, Restorant i Hotel di Edicion


text:
Nos ta biba den e temponan increiblemente desafiante. E clientenan ta cambia, unda ta transforma completamente e sistemanan comercial y mas y mas digitalisacion y tecnologia ta haci su entrada. AFAS Software ta concoci pa su productonan di automatisacion,...
Nos ta loke nos ta come, segun un refran popular y ciencia ta ratifica: e alimentonan ta influi riba e estado de animo. E neurobiologonan ta haya cu e produccion di serotonina y endorfina den e curpa ta aumenta,...
Diasabra ultimo a tuma luga un anochi special y unico durante instalacion di e directiva nobo di Kiwanis Club of Aruba. Edalitza Weller cu a inicia desde hoben tempo e tabata studiante na Colegio Arubano como parti di famia...
Kensington Palace a anuncia cu Duke & Duchess of Sussex ta spera nan prome yiu na primavera di 2019. E pareha real ta aprecia e apoyo cu nan a ricibi for di rond mundo desde di nan casamento na...
Amor a primera vista’ si ta existi, djis cu e no ta nace di curason, sino di celebro y e proceso aki ta sosode hopi mas lihe cu nos ta pensa. Un estudio nobo di Universidad di Siracusa a revela, cu despues di...
Durante un ceremonia y dilanti un audiencia estelar, Princess Eugenie a casa cu e amor di su bida Jack Brooksbank den St. George’s Chapel na Windsor Castle. E shimis di bruid di Princess Eugenie ta diseńa pa Peter Pilotto...
Nos actual Miss World Aruba, Srta. Nurianne Arias Helder, ta preparando grandemente pa representa nos isla na Miss World na Sanya China. Nurianne ta un persona cu for di chikito tabata modela y tambe a yega di competi den...
E efectonan di uza klompi ijs riba bo cara ta TREMENDO y lo eleva bo rutina di beyesa. 1. Haci puisje chikito, reduci e inflamacion y cora y ta alivia e dolor. 2. Rebiba cuero cu ta bira geel....


text:
ORANJESTAD – Awe 26 di juli riba Dia Internacional di Mangel, Directie Natuur en Milieu kier a enfoca ariba e mata di mangel Fofoti. Un di e matanan di Fofoti mas popular na Aruba ta esun na Eagle Beach. Hopi turista ta saca su potret hunto cu e bahada di solo. Den biento e Fofoti ta haya un forma masha particular y cu lama su tras, ta forma un paisahe masha bonita. Fofoti ta crece na hopi parti na Aruba, entre otro na e costanan manera Malmok, Eagle Beach, Linear Park y Baby Beach. Tambe por haya e Fofoti den mayoria di e rooinan na Aruba, manera Rooi Prikichi, Rooi Canashito y Rooi na Sero Cristal. E Fofoti y e otro mangelnan ta matanan protehi.
E Fofoti ta un palo cu semper ta keda berde y ta crece, contrario na e otro mangelnan, mas paden riba tera firme pero si den bisindario di awa salo. Su nomber na Ingles ta “Buttonwood” esaki ta relaciona cu e forma di e fruta di e Fofoti, su fruta ta bruin y rondo mescos cu un boton. Door cu su troncon ta hopi fuerte tawata uz’e pa traha boto. Tambe tawata traha te di e troncon di e Fofoti pa uza contra irritacion di wowo of cuero. Ta importante pa menciona cu e uzo di cierto remedi natural no necesariamente ta aproba cientificamente. Ta keda na cada un pa haci su escogencia di remedi natural of no natural.
Un otro sorto ta e Silver Buttonwood cu a introduci na Aruba for di Florida y ta uza esaki na Aruba pa decora hardin. Tambe DNM a topa algun di e matanan aki na Rooi Prikichi. Ta masha bunita pa wak e diferencia y cu nan ta crece banda di otro.
E habitat di Fofoti ta menasa door di perdida di su habitat den tur su area di Caribe, principalmente debi na desaroyo di nos costa. Ta estima cu tin un reduccion di 17% di e area di mangel den Caribe di e especie aki desde 1980. Segun e Metanan di Desaroyo Sostenibel (Sustainable Development Goals-SDG’s), en particular SDG 15, mundialmente nos tin e meta pa proteha nos naturalesa riba tera.
Felis Dia di nos Mangelnan!


text:
-
Contact
- lionel_326@hotmail.com
Yu’i Kòrsou no ke traha: e otro banda di e medaya!
Reading Time: 6 minutes
Mi ta aseptá ku awendia yu’i Kòrsou a bira poko pompadó. Bon mirá, hende en general ta poko pompadó. Hende su bista ta fihá riba sèn, hende su meta prinsipal den bida a bira sèn, por lo tantu, tiki ta esnan ku ta kue trabou tene ku dos man, eksplorá i profundisá realmente den nan trabou. Awendia a bira asina ku hende ta sinta na trabou, hasi presis loke nan tin ku hasi, manera nan a wòrdu siñá. Despues di esaki, sinta nan ta sinta wak kalènder wak ki dia e sèn ta pasa riba nan kuenta. Bo faya paga nan 1 sèn pretu di ménos, bo ta mira kon nan ta bai reklamá mesora na porta di PZ. Esaki ta realidat.
Pero ta e tipo di hendenan ei nos ta produsí tambe. Nos ke hendenan ku un diploma kual ta fungi komo prueba ku e persona tin sierto nivel di sigui òrdu, memorisá kos, i apliká kos manera bo siñ’é. E no mester analisá ni kuestioná kos, pasó esun ku ta analisá i kuestioná por representá peliger pa e kompetensia di su superior. Ta kua mènedjer/doño di trabou ke pa un ‘simpel’ trahadó mustr’é riba algu ku e ta hasiendo robes? Nò, e personanan ei ta muchu fèrfelu. Anto nan no ke e trahadó ku ta laga nan bos zona tampoko, pasó e doño di trabou/mènedjer ta simplemente bisa bo “Si bo no gusta, ata e porta ei”! Anto dia bo doño di trabou/mènedjer kuminsá traha riba bo lastu nèrvionan, esei ta bira e dia ku ya bo no ta gusta bo trabou mas!
Den mi buki ‘Kibra Hacha’ mi a skibi kon ami ta mira te mihó manera pa krea un ambiente kolegial i di pas na trabou i ku hendenan ku ta traha pa e kompania enbes di hendenan ku ta traha pa djis pa kobra fin di luna. Pero mas ku klaro, nèt e personanan ku mester lesa e buki aki, ta muchu arogante, i ta sinti ku nan sa tur kos kaba!
Mi ta tende hopi doño di trabou ta reklamá ku a bira difísil pa haña yu’i Kòrsou ku ke traha òf yu’i Kòrsou bon trahadó.
Mayoria bia bo ta tende hende bisa ku e yu’i Kòrsou simplemente no ta dispuesto na traha pa tiki sèn, òf no ta dispuesto na traha tur tipo di trabou siendo ku e estranhero si (kisas debí n’e situashon ku el a sali fo’i dje den su pais). Den e artíkulo aki mi ke kue tòg un otro banda dje medaya (un medaya ku tin hopi banda.)
Mi ta aseptá ku awendia yu’i Kòrsou a bira poko pompadó. Bon mirá, hende en general ta poko pompadó. Hende su bista ta fihá riba sèn, hende su meta prinsipal den bida a bira sèn, por lo tantu, tiki ta esnan ku ta kue trabou tene ku dos man, eksplorá i profundisá realmente den nan trabou. Awendia a bira asina ku hende ta sinta na trabou, hasi presis loke nan tin ku hasi, manera nan a wòrdu siñá. Despues di esaki, sinta nan ta sinta wak kalènder wak ki dia e sèn ta pasa riba nan kuenta. Bo faya paga nan 1 sèn pretu di ménos, bo ta mira kon nan ta bai reklamá mesora na porta di PZ. Esaki ta realidat.
Pero doñonan di trabou (maneho) tambe ta pompadó. Pasó e doño di trabou òf e mènedjer inkompetente ta buska e trahadó marioneta ku nan por maniobrá i manipulá mané nan haña ta bon. Pasó pa e doño di trabou, no ta un akuerdo di trabou tin entre dos persona, sino djis un persona den nesesidat el a duna un chèns. Si, pasó e trahadó ta nada mas ku un persona den nesesidat di sèn (kual a bira e kos ku nos ta biba p’e) pues e doño di trabou ta sinti ku e ta doño di e trahadó. E ta sinti ku e por pone reglanan ridíkulo i apsurdo riba e trahadó. E ta sintié ku poder pa disidí kiko e trahadó por hasi òf lag’i hasi bou di ora di trabou i tin bia asta ku su bida. E ta sinti ku e por disidí kon t’e mihó manera p’e trahadó hasi loke e tin ku hasi, sea ku e trahadó ta sintié konfortabel òf no. E trahadó básikamente a bira katibu di e doño di trabou. Pa logra esaki, e mènedjer/doño di trabou ke establesé outoridat. E ta e ‘boe-man’ òf ‘boe-vrouw’ na trabou. Esun ku tur hende tin miedu di dje, pasó e por kita bo fo’i trabou ora e haña ta bon. Eifó tin yen hende mas den nesesidat di sèn, pues fásilmente por kita un pone un otro. Konsekuentemente tur trahadó tin miedu di eksplorá i profundisá nan mes den nan área di trabou. E trahadó no ke tuma inisiativa, pasó e tin miedu di hasi kos ku nan ta zundr’é òf reklam’é p’e despues. E tin miedu di kometé fayo, pasó nan ta kapas di kit’é fo’i su salario òf dun’é ‘schorsing’ sin pago. Bo ta haña bo ku hendenan ku ta traha ku un sierto prosedura ku tin 20 aña bieu, anto niun hende no sa dikon ta asina e kos mester ta. Tur a sigui hasié, pasó ta asina nan a wòrdu siñá, anto ta asina nan a hasié semper, ku chèns asta ku nan tin 20 aña ta hasié robes. Pasó nan no ta pensa pa nan mes.
Pero ta e tipo di hendenan ei nos ta produsí tambe. Nos ke hendenan ku un diploma kual ta fungi komo prueba ku e persona tin sierto nivel di sigui òrdu, memorisá kos, i apliká kos manera bo siñ’é. E no mester analisá ni kuestioná kos, pasó esun ku ta analisá i kuestioná por representá peliger pa e kompetensia di su superior. Ta kua mènedjer/doño di trabou ke pa un ‘simpel’ trahadó mustr’é riba algu ku e ta hasiendo robes? Nò, e personanan ei ta muchu fèrfelu. Anto nan no ke e trahadó ku ta laga nan bos zona tampoko, pasó e doño di trabou/mènedjer ta simplemente bisa bo “Si bo no gusta, ata e porta ei”! Anto dia bo doño di trabou/mènedjer kuminsá traha riba bo lastu nèrvionan, esei ta bira e dia ku ya bo no ta gusta bo trabou mas!
Tur loke e trahadó ke hasi awendia, ta hasi presis loke e tin ku hasi, pa asina e por kobra fin di luna. Nada mas. Esaki ta hasi trabou den tim tambe algu imposibel. Pasó niun hende no ke hasi niun krenchi èkstra di loke no ta kai bou di nan. Esmas, ku tur e trato desigual ku maneho tin riba trahadónan, esta subi esun ku ta chupa di puesto, i ignorá esun ku honestamente ta traha duru, tantu trabou den tim, komo esfera di trabou ta bira asina tóksiko, ku tur hende ta bai trabou pa hasi loke nan tin ku hasi, i bai nan kas. Fo’i djaluna nan ta sinta konta kuantu dia falta pa djabièrnè yega pa kaba. Anto ta di e personanan aki, ta spera bon servisio di nan pa ku klientela?
Esaki te trahadónan ku tin, e trahadónan ku e esfera di trabou mes ta krea, pasó nan tin muchu miedu di pèrdè trabou. Nan ta sigui tur regla i òrdu ku wòrdu imponé, anto tur ku bin aserka ta wòrdu motivá pa hasi meskos. “Go with the flow” nan ta bisa bo. Sea bo gusta òf no gusta loke bo ta hasi, no ta importá! Basta bo tin un trabou i basta bo kobra fin di luna!
Anto nos ta puntra nos mes dikon nos ta bon den duna mal servisio i dikon Kòrsou no ta bai dilanti?
Den mi buki ‘Kibra Hacha’ mi a skibi kon ami ta mira te mihó manera pa krea un ambiente kolegial i di pas na trabou i ku hendenan ku ta traha pa e kompania enbes di hendenan ku ta traha pa djis pa kobra fin di luna. Pero mas ku klaro, nèt e personanan ku mester lesa e buki aki, ta muchu arogante, i ta sinti ku nan sa tur kos kaba!
Den e buki ‘Niun Pátaka’ mi a papia di dos personalidat di hende ku lo bo mira nan tambe den trabou. Personalidat di hende tambe tin su impakto den e área di trabou, i esun ku ta manehá e kompania mester sa di esakinan pasó e ta trahando ku hende. Bo kapasidat pa manehá un kompania ta wòrdu midí na bo kapasidat pa manehá hende. (Emotional Intelligence) Anto si di bèrdat bo ke bon trahadó, bo mester sa kon pa hasi konekshon ku e hende (manera pader Römer semper a bisa). No ta kumpra ta kumpra ‘bon trahadó’ manera ta banana ku pampuna hechu bo ta kumpra na barku. Bo ta krea e bon trahadó segun su abilidatnan i su personalidat!
[Si bo a gusta e artíkulo aki i/òf bo ta hañ’é interesante, kompartié ku bo amigunan. Sinti bo liber pa laga bo komentario atras!]
**Images used in this article hold copyright by their respective authors. I’m not the owner nor do I hold copyright on these images. I just needed the image for illustration.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]


text:
ORANJESTAD – Diasabra a duna inicio na e playoff final di e division di mas halto di Aruba su futbol. Stadion Guillermo Prospero Trinidad ta escenario principal, AVB di su banda e crea e ambiente desde di tempran dilanti stadion y tiki tiki e fanaticonan a jega stadion.
RCA, Britannia, Dakota y Nacional/Washington ta e cuater ekiponan cu a logra drenta e playoff final. RCA solido na prome lugar cu 51 punto, Britannia na di 2 lugar cu 47 punto, Dakota na di 3 lugar cu 42 punto y por ultimo Nacional/Washington a drenta den porta di cushina na ultimo ora cu 27 punto.
Prome partido a priminti di ta bon, RCA lider di campeonato y cu confiansa grandi a topa e ekipo di Dakota. Ambos ekipo a sali hopi aggresivo. Dakota ta ricibi e prome chens tempran den di 20 minuut ora cu defensa di RCA ta comete un handsbal den area cu ta resulta den un carchi cora y penalty. Portero di RCA David “Pollo”Maestre ta salba RCA ora cu e ta pomp e bala di delantero di Dakota David Abdul.
RCA cu un homber menos ta sigui hunga su partido y ta pressiona na varios occasion pero ta na di 41 minuut por medio di un accion di Nickenson Paul cu un pase pa Ricky Hodge cu ta lora un bunita bala dilanti gol cu defensa di RCA Ale Aparicio ta mishi cune pa un autogol y asina Dakota ta bai ariba 1-0.
Ta na di 45 minuut RCA ta hanja oportunidad di empata e partido ora cu Steven Rua ta drenta area y ta wordo tumba pa defensa di Dakota Nickenson Paul pa penalty. Steven Rua mes ta recobra e penalty cu na prome instante ta resulta gol pero referee ta indica cu prome cu e tiro hungadornan a drenta area penal. Steven Rua ariba su di dos intento ta wordo nenga door di un tremendo salbada di Erick Abdul portero di Dakota pa mantene e wega 1-0 pa Dakota y asina drenta halftime.
Den di dos tempo Dakota ta keda bou di pression di RCA y ta mantene e partido 1-0 y asina ta bai cas cu un victoria importante den e playoff final. Dakota ta sorprende RCA y ta piki e prome 3 punto.
Mester bisa cu e fanaticonan di Dakota a bin engrandi pa apoya nan ekipo.


text:
ORANJESTAD (AAN): Den careda di 7:30 diadomingo anochi, patruya di Noord a wordo manda na Cunucu Abou. Eynan tabata tin un homber benta abou. Na yegada di patruya a bin topa cu un homber pata pata.
Polis a bay atende cune y ora a bay lante pa pone riba pia, el a cuminsa agredi e polis. Mesora a handle cune y a pone na boei. A manda pidi presencia di transportwagen pa asina transporte pa warda di Shaba.
Mas trempan tabata tin un amigo banda di dje. E amigo a bay paden laga su amigo burachi benta pa su cuenta riba e santo.


text:
ORANJESTAD (AAN): Un investigacion ta andando rond di algo incorecto cu un Hefe Interino di un Departamento di Cuerpo Policial Arubano a comete. Y esaki a worde confirma Diahuebs mainta door di Vocero Policial.
Den cuadro den un investigacion interno. Cuerpo Policial Aruba a divulga cu decision a ser tuma riba Diahuebs 9 di augustus 2018 den oranan di mainta, cu e Hefe Interino di e Departamento Bedrijfsvoering, esta e oficial di inicial E.E. Zebeda a worde prohibi pa drenta wardanan di polis.
Cuerpo Policial ta para pa siguridad, servicio, integridad, vigilancia y disponibilidad. E pueblo mester por sinti su mes sigur y mester por conta cu e experticio, ayudo profesional y e profesionalismo di nos organizacion policial.
Mas cu esey, Vocero di Polis a agrega nada.
E funcionario E.E. Zebeda, te cu ayera ainda tabata den e funcion di Hefe Interino di Bedrijfsvoering. Dicho funcion e ta ocupando pa hopi aña caba y ta encarga entre otro cu maneho di e propiedadnan di Polis, pues tanto oficinanan como autonan y otro materialnan cu Polis ta uza den nan trabou diario.
E funcionario a studia na Academia Policial na Appeldoorn (Hulanda), despues na Universidad de la Habana, Universidad Central de las Villas, na Academia Militar di Surnam y despues na Universidad di Aruba, unda el a logra su PhD den Organisacion. E ta un experto den Gobernacion, Maneho di crisis y administracion publico.


text:
Huidige artikelen
Artikelen uit januari 2010
29-1-2010 - Entrante 1 te cu dia 16 di februari proximo e seccion di caha ta habri non-stop
E servicio extra aki ta en conexion cu e dianan druk den e temporada aki Lees meer...
28-1-2010 - Mester haci un cita ora di entrega “verzamelloonstaat” y/of “verzamelstaat opgaaf derden” di aña 2009
Pa e listanan cu hunto ta conta 100+ empleado of tercera persona. Lees meer...
Esaki en conexion cu control na momento di entregamento.
28-1-2010 - 31 di maart 2010 ta ultimo dia pa entrega “verzamelloonstaat” y "verzamelstaat opgaaf derden" di aña 2009
Ta consehabel pa no warda te na ultimo momento. Despues di e fecha aki no lo duna mas prolongacion di termino Lees meer...
28-1-2010 - Diabierna e seccion di caha ta cera mas trempan atardi
Riba e dia aki e seccion di caha lo ta habri non-stop Lees meer...
27-1-2010 - Tarifa di BBO aplicabel en conexion cu cambio di ley
22-1-2010 - Servicio di Impuesto ta cera dialuna y diamars
15-1-2010 - Diabierna e seccion di caha ta habri non-stop
Tanto na oficina principal como na e oficinanan di gobierno den districto Lees meer...
7-1-2010 - Werknemersverklaring 2010 ta disponibel riba website www.siad.aw
E clientenan mes mester baha e documento aki di internet Lees meer...
5-1-2010 - Por busca e pakete di loonbelasting, BBO, logeerbelasting y speelvergunningsrecht na Servicio di Impuesto
4-1-2010 - Entrante 1 di januari 2010 e tarifa di BBO ta bira 1.5%
E tarifa riba benta di producto pa exportacion ta keda 1% Lees meer...


text:
MIAMI, AP.- Michael a intensifiká awe riba e awa kayente di Golf di México i ta avansando komo orkan kategoria 2 miéntras tin temor ku e lo sigui gana forsa promé ku e mishi ku tera na Florida i bira kategoria 3 òf asta mas.
A saka òrdunan di evakuashon obligatorio miéntras abitantenan di e playanan ta klabando nan kasnan sera djis algu promé ku e gòlpi devastador.
Un avion ku ta midi orkan a drenta den e wowo di Michael miéntras e tabata krusando e punta oksidente di Cuba djaluna anochi i a deskubrí ku su bientunan ta subiendo. Pa awe mainta 8 or e bientunan máksimo tabata 155 kilometer pa ora i ta pronostiká ku e ta birando mas fuerte ku bientunan di te asta 179 kilometer pa ora kapas di kousa dañonan devastador.


text:
Friday, March 22, 2013
Amigonan di tur edad, e palabranan aki, Jesus a papia nan mas cu dos mi añanan pasa; pero nan ta na vigor te ariba e dia di awe den henter mundo, encluyendo e Islanan aki di Antiyas. Nos tur sabi e importancia di lus, tanto ta e lus di solo, como di luna y streanan, ademas e lusnan artificial den varios forma. Pero nos tur sabi tambe, e importancia di nos bista di nos wowonan. Si un persona ta ciego, no ta importa cuanto lus tin tur rond di dje, e ta keda den completo scuridad. Ta p’esey, amigonan, e ta asina importante pa cada uno di nos duna atencion na e palabranan di Señor Jesus, y tambe di Su Sirbidornan, e profetanan den Testament Biew, y e Apostelnan den Testament Nobo, y particularmente e palabranan di nos Señor y Salbador Jesus Su mes. Pasobra ta e Palabra di Dios ta duna lus y comprendemento na e simpelnan.
Actualmente henter historia humano, cu ta inclui cada uno di nos te ariba e dia awe, ta depende ariba e echunan y obranan di un solo persona, cual ta nos Señor y Salbador JesuCristo. E mester ta suficiente pa cada persona den e mundo aki comprende, cu no tin salbacion den ningun otro (persona) pasobra no tin otro nomber duna na hende bou di cielo, pa medio di cual nos mester wordo salba. Lesa un biaha mas Echunan 4:12. E palabranan ey a wordo inspira door di Spirito Santo na e Apostel Pedro, despues di e Resureccion di nos Señor y Salbador Jesus. Y pa e autoridad di Señor revela den Scritura nos ta afirma cu e palabranan ey ta na vigor te awe y awor cu bo ta lesando e mensahe corto aki. No sigui den duda, no sigui postpone, no sigui ignora y risisti; manera e Spirito di Dios a inspira un sirbidor pa scirbi nos bisando: “Nos mester paga mas atencion cuidadoso na e loke nos a tende”, etc., … “y con nos por scapa si nos ignora un salbacion tanto grandi asina?” Lesa Hebreonan 2:1-4.
Aki, mescos cu den varios otro Scritura, nos ta wordo spierta seriamente tocante e attitud di ignora, di hasi menos caso na e spiertamentonan scirbi pa nos. Y haciendo esey, nos ta drief pasa bai pa enfrenta e huicio final. Segun Scritura, Señor Jesus no ta solamente un lus den mundo, ma E ta E LUS DI MUNDO. Pues, e unico lus den e tiniebla cu tin ariba henter humanidad. Y nos mester tene cuenta cu lus ta representa e berdad. Den un otro ocacion Señor Jesus a bisa, “Ami ta e camina y e berdad y e bida. Ningun ta bini cerca e Tata sino pa medio di Mi.” Juan 14:6.
Na manera di bisa anto, O stimanan di tur edad: cu e unico camina cerca e Tata, ta pa medio di fe den Señor Jesus. Pues, bida eterno ta ofreci na henter humanidad, pa medio di fe den e Yiu di Dios. Pasobra El a carga nos picanan den Su curpa ariba e crus; pa nos libra di pica, por biba pa husticia, pasobra ta pa medio di Su heridanan, nos a wordo cura. Siendo cu e palabranan di Señor ta irevocabel, nos mester ta sumamente atento pa obedece, y no postpone. Pasobra nos no sabi kico un solo dia por trece cu ne. Ora cu nos ta neglisha y ta ocupa nos mes cu mil y un cos, nos curason ta bira duro pa cu e palabra di Dios.
Poco prome cu Señor Jesus a wordo mata ariba e crus, El a bisa e palabranan aki na Su discipelnan, “No laga boso curason bira intrankilo, confia den Dios; y confia den Mi. Den e cas di Mi Tata tin hopi lugar; si no tabata asina Mi lo a bisa boso. Y si Mi bai y prepara un luga pa boso, Mi lo bolbe atrobe y tuma boso pa ta cu Mi, pa boso tambe por ta unda cu Ami ta. Boso conoce e camina pa e luga unda Mi ta bai. Anto un di Su discipelnan a bis’e: Señor, nos no sabi ta unda Bo ta bai, anto con nos por sa e camina? Jesus a
contesta: Ami ta e camina y e berdad y e bida. Ningun, of ni un ta bini cerca e Tata sino pa medio di Mi.
Esaki amigonan di tur edad ta uno di e declaracionnan absolutamente cla den Scritura, bisá na nos pa Señor Jesus Su mes, cu no ta existi ningun otro nomber den mundo pa medio di cual un persona por yega cerca e Tata. Si encaso un persona persisti den confia den cualke otro nomber pa e wordo salba y ricibi bida eterno y bai serca e Tata; e ta completamente den eror. Pasobra e ta bai contra di e palabranan di nos Señor y Salbador Jesus. Y den un caso asina un hende ta bai contra e boluntad di Dios, y ta menosprecia e sacrificio di nos Señor y Salbador Jesus.
Sea sigur amigonan di tur edad, y masha sigur, cu no ta exsisti otro nomber bou cielo, pa medio di cual tin salbacion.
Posted by Bicento & Betty Henriquez at 1:05 PM No comments:
Wednesday, March 13, 2013
BON DIA, nos ta bai sali keiro un poco banda di laman - esaki ta un lugar favorito pa nos! E lugar unda e gansnan ta reuni! Nos topico pa e Blog awe ta:
E AUTORIDADNAN
Kico Scritura ta siña nos tocante nos Gobernantenan? Pa nos por hiba un bida di acuerdo cu Señor nos Dios y Tata Su boluntad relaciona cu nos gobernantenan, ta necesario pa nos sabi kico e Spirito Santo di Dios, a guia e sirbidornan di Señor, pa bisa nos den Scrituranan.
Scirbiendo na e rumannan den Cristo cu tabata biba na Roma, e Apostel Pablo a bisa nan lo siguiente: “Cada uno mester somete su mes na e autoridadnan cu ta gobernando, pasobra no tin autoridad cu excepcion di e loke Dios a stablece. E autoridadnan cu ta existi a wordo stableci pa Dios. P’esey esun cu risisti contra e autoridad, ta resisti contra e loke Dios a institui, y esunnan cu haci asina lo trece huicio ariba nan mes. Pasobra gobernantenan no ta un causa di terror pa esnan cu ta haci loke ta corecto, ma pa esnan cu ta haci loke ta robes. Bo kier ta liber di miedo pa esun cu tin autoridad? Anto haci e loke ta corecto, y e lo recomendo bo. Pasobra e ta sirbidor di Dios pa haci bon pa bo. Perso si bo haci loke ta robes, tene miedo, pasobra no ta pornada e ta carga spada. E ta Dios Su sirbiente, un agente di rabia, pa castiga esnan cu ta haci e loke ta robes. Pa e motibo ey, ta necesario pa somete na e autoridadnan, no solamente pa motibo di posibel castigo, ma tambe pa motibo di consenshi. Esey ta e motibo tambe pakico boso ta paga belasting, pasobra e autoridadnan ta sirbientenan di Dios, cu ta duna nan tempo completo pa goberna. Duna cada uno e loke bo ta debe n’e. Si bo ta debe belasting, paga belasting; si ta tributo anto tributo; si ta respet, anto respet; si ta honor, anto honor.” (Romanonan 13:1-7)
Pa nos cu ta biba na e islanan aki, nos mester comprende cu nos sistema di gobernacion ta diferente cu nacionnan grandi, ma e principio biblico ta keda mescos. Nos tin pa ehempel: Reynan y Presidentenan, y Emperadornan y otronan. Y no ta pasobra cu nan ta wordo yama den Scritura como sirbidornan di Dios, nan tur ta keredornan. Cualke persona sin importa e titulo cu e tin, ta inclui den humanidad, pa kendenan Cristo a muri ariba e crus. Si Cristo a muri pa e mundo completo, ta nifica cu El a muri y resucita pa tur hende. Y esey ta inclui tur gobernantenan den tur nacion. Y pa tur otro grandinan manera: Cientificonan, Docter of Mediconan y Maestronan y Soldanan y Polisnan, etc., etc. Y cada uno di esakinan ta yama pa arepentimento y kere e Evangelio sin excepcion di ni sikiera un. Segun e Palabra Bibo di Señor nos Dios, no tin ni un persona kende su bida ta asina bon, cu e no tin mester di arepenti y kere e Evangelio. Y esey ta e motibo pakico Señor Jesus a bisa cu e ta dificil pa un persona rico drenta e reino di Dios.
Pero den otro lugar nos ta lesa, cu no ta pa e riconan so esey ta dificil, ma tambe pa tur otro hende. Por ta un hende masha religioso, y cu tin puesto halto den religion. Pero kende cu e por ta, e berdad to keda cu si un persona no repenti y ricibi pa medio di fe, Señor Jesus como su Salbador, y e muri den e situacion ey, e ta perdi di acuerdo cu Scritura. Ni bisti religioso, ni nomber religioso por scapa un persona di condenacion eterno. Ta e mes un condicion tin pa cada persona den henter mundo. Cristo, nos Señor a muri riba un crus, pa nos libra di picanan por biba pa husticia. Ta pa medio di Su heridanan nos a wordo cura. Nos no mester lubida cu cada uno di nos su bida ta manera un neblina cu ta aparece pa un momento, y anto desaparece. Lesa Santiago 4:13-17, sin falta.
P’esey e Spirito di Dios a inspira esun cu a scirbi e buki di Hebreonan pa bisa nos lo siguiente: Nos mester paga mas atencion cuidadosamente, na e loke nos a tende pa nos no drief pasa bai. Pasobra si e mensahe papia dor di angelnan a keda proba di ta firme, y tur violacion y desobediencia a ricibi su pago husto, con lo nos scapa si nos ignora un Salbacion tanto grandi asina? E contesta pa e pregunta ey ta inclui den e mes un pregunta ey.
Amigonan stima pa Señor Su mes. No ta importa den cual categoria humanamente bo ta pertenece. Pero pa e autoridad di e Palabra di Dios bibo nos ta encurasha bo awe, pa bo umiya bo mes dilanti Señor, y ricibi di curason, Señor Jesus como bo unico Salbador personal. Y sea sigur cu si bo obedece e boluntad di Dios, dor di repenti y pone bo fe den e Yiu di Dios, Kende a entrega Su mes, pa e trece nos serca Dios; bo lo no repenti nunca cu bo a haci e decision ey.Bicento y Betty Henriquez
Posted by Bicento & Betty Henriquez at 6:15 AM No comments:
Thursday, March 7, 2013
coffee, awa, co'i pasa boca y gosa nos bunita isla stima!
Awe nos ta combida bo lesa poco poco algo cu Scritura ta bisa tocante:
NOS DESTINO FINAL
Den e Buki di Hebreonan, Capitulo 9:27-29, ta para scirbi asina aki: “Mescos cu hende ta destina pa muri un bes, y despues di esey pa enfrenta huicio; Mescos Cristo tabata sacrifica un bes, pa kita e picanan di hopi hende; y E lo aparece pa di dos bes, no pa carga pica, ma pa trece salbacion na esunnan cu ta sperando ariba djE.”
E porcion chikito aki di Scritura, ta encera e historia y e destino final di cada persona cu a nace desde e prome hende Adam, te na e ultimo cu lo nace ainda prome cu e di dos benida di nos Señor y Salbador JesuCristo. E no ta haci diferencia di cual nacion, y ni tampoco entre homber y mohe. Cada uno di nos ta destina pa muri un dia, y cada uno di nos ta destina pa wordo huzga. Practicamente no ta pasa un dia, cu te asta ariba e isla chikito aki, nos ta mira potret di esunnan cu a muri. Tin bes algun di e defuntonan ta ricibi elogio, etc., etc. Pero e berdad y realidad cu ta keda ta esaki: Awor ta sigui e huicio. Un dia tur esunnan cu ta den graf lo lanta for di unda cu nan por a muri. Sea cu ta riba tera of den laman, tur esunnan cu a muri lo resucita y pa aparece dilanti e trono di Dios Haltisimo. Y Scritura ta bisa nos hopi cla mes, cu tur e personanan cu nan nomber no ta scirbi den e buki di bida, lo wordo tira den e tanki di candela cual ta e Segundo morto. Lesa Rebelacion 20:11-15. Pone atencion cu ta esunnan kende nan nomber no ta scirbi den e buki di bida, lo ta tira den e tanki di candela.
Aki amigonan di tur edad, laga nos comprende bon cla, cu e no ta papia di buki di miembrecia di ningun Iglesia. Un hende por tin su nomber scirbi como miembro di cualke iglesia, y sinembargo su nomber no ta scirbi den e buki di bida. Ma un hende ta puntra: Ta con anto un hende por tin Su nomber scirbi den e Buki di Bida ey? E contesta ta cla y persistente den Beibel. Laga nos cuminsa na e principio di e ministerio di nos Señor JesuCristo. Manera nos por lesa den Scritura; Juan Bautista tabata esun cu Dios a scohe pa introduci e Yiu di Dios den Su ministerio como Mesias y Salbador di mundo. Pa nos comprende esey miho, nos mester lesa Juan 1:1-34. Den Juan 1:35, nos ta lesa asina aki: E siguiente dia Juan tabata ey atrobe, hunto cu dos di su discipelnan. Ora cu el a mira Jesus pasando, el a bisa: Mira e Lamchi di Dios. Ta importante pa nos pone atencion na e declaracion ey di un persona cual Dios a scohe pa ta esun cu lo introduci Señor Jesus como e Lamchi di Dios cu ta kita pica di mundo. Pues henter humanidad ta inclui den e amor y sacrificio di Dios aki. Y p’esey nos por lesa na un otro lugar den Scritura e declaracion solemne aki: “P’esey nos mester paga mas atencion cuidadoso na e loke nos a tende, pa nos no drief pasa bai. Pasobra si e mensahe duna dor di angelnan tabata firme, y tur violacion y disobediencia a ricibi su castigo husto; con nos lo por scaba si nos ignora un salbacion tanto grandi asina?”
E prome cos cu cada un di nos mester tene cuenta cu n’e ta; cu nos tin, cada uno di nos, sea ta homber of mohe, rico of pober, cada uno di nos tin un sita cu morto. Y manera cada uno di nos mester a siña caba, cu no tin diferencia di persona. Ademas no tin diferencia entre edad y sexo, sea ta femenino of femenina. Pero ademas di e absolut di morto pa cada persona cu nace den e mundo aki, ta sigui e loke Scritura ta yama: “HUICIO”. O cuanto bes den nos ignorancia nos a haci menos caso di e spiertamento solemne aki. Cu nos atitud di ignorancia y arohancia, nos ta mofa tocante e spiertamentonan di e Palabra di Dios, cu ta inspira pa e Spirito Santo di Dios.
Y pa sea franco, multitudnan lo para un dia dilanti di Esun cu a stima nos asina tanto; cu E no a spar ni Su unico Yiu, ma a dun’E pa nos tur. P’esey sea sigur cu e Yiu di Dios a carga cada uno di nos picanan den Su curpa ariba e crus. Pa nos, libra di picanan por biba pa husticia. Pasobra pa medio di Su heridanan nos a wordo cura.
Awe, te awe e Spirito Santo di Dios, mediante e palabranan di Dios den Scritura ta obra pa convence nos di pica y di husticia y di huicio. Awe y awor ta e tempo aceptabel, awe ta e dia di salbacion. E berdad di e Evangelio di Dios y di Cristo, amigonan stima pa nos Tata Celestial Su mes, ta encera cu Cristo a carga nos picanan den Su curpa ariba e crus. Y ora cu nos tende e Evangelio e Spirito di Dios ta convence nos di pica y di husticia y huicio. Si nos obedece e Palabra di Dios cu ta e guia pa e Spirito di Dios, e ta mescos cu si nos a muri hunto Cristo. Y no esey so, ma mescos cu nos a muri cu n’E, mescos nos a resucita tambe cu n’E., etc. Esey ta e testimonio di e Palabra di Dios bibo. Lesa pa fabor henter e buki scirbi na e Colosensenan. O por fabor lesa e buki ey cu calma y cu oracion y Señor nos Dios lo bendiciona bo ricamente si bo obedece y kere di henter bo curason. Bicento y Betty Henriquez
Posted by Bicento & Betty Henriquez at 7:19 AM No comments:
Friday, March 1, 2013
Posted by Bicento & Betty Henriquez at 11:03 AM No comments:
y amiganan y famia na tur dos pais. E contesta ta: Dios Su gracia ta basta pa nos!
Posted by Bicento & Betty Henriquez at 11:00 AM No comments:
Corda nos den oracion, pasobra di berdad nos tin e deseo pa bai BISHITA, (no biba)
Canada un biaha mas, cu Dios lo duna salud y forsa pa realisa esey: cu nos por mira nos famianan y duna nan e "ayo terrenal" prome cu nos bai cerca Senjor of E yama nos cerca djE. Nos ta realisa cu nos edad ta halto, nos tempo corto aki bao, y si nos
kier biaha ainda, e mester ta pronto.
Posted by Bicento & Betty Henriquez at 10:52 AM No comments:
FE Y OBEDIENCIA
Segun Scritura, e FE cu ta salba ta bai hunto cu obediencia. Pues, e dosnan aki ta inseparable. Ademas, e fe aki ta bini via tendemento di e Palabra di Dios. Obediencia claramente ta nifica un accion. Y e accion aki ta real y di curason y sumamente solemne, pasobra e ta obediencia na e Dios Todopoderoso Creador di e universo.
Esaki, amigonan, ta e motibo pakico uno di e sirbidornan di e Dios haltissimo a scirbi cu: “fe sin obra ta morto.” Aunke mes cu e declaracion ey tin mas cu un nificacion, e ta spierta nos cu fe sin obediencia no tin balor dilanti Dios. Tuma tempo pa lesa den e buki di Santiago Capitulo 2:14-25. Of lesa e buki di Santiago completo. Na un manera di bisa, fe y obediencia ta inseparable. Y mescos cu e ta cu palabranan y accionnan.
E dia y e momento cu un persona ta kere e Evangelio di gracia di Dios, e ta nace di nobo. E nacemento nobo ta obra di Dios, basa ariba e fe di e persona cu ta kere e Evangelio di henter su curason. P’esey cu nos ta haya e spiertamento solemne aki den Scritura, unda e ta bisa:”Si bo a tende Su bos awe, no hasi bo curason duro.” (Hebreonan 3: 7-18). Manera Señor ta bisa nos na un otro lugar: “Den e tempo aceptabel Mi a scucha bo, y ariba e dia di salbacion Mi a yuda bo. Mira, awor ta e tempo aceptabel, mira awor ta e dia di salbacion.” (2 Cor. 6:1,2)
Segun Scritura Santo, cu declaracionnan irrevocabel, pica a drenta mundo via desobediencia di un persona, y como consecuencia di esun disobediencia ey, humanidad complete a wordo afecta. Esey ta e motibo pakico nos ta haya declaracionnan manera: “No tin un persona husto, ni sikiera uno, no tin ni uno cu ta comprende, ni uno cu ta busca Dios. Tur a bira lomba, hunto nan a bira inutil, no tin ni un hende cu ta haci bon, no tin ni sikiera un. Nan garganta ta un graf habri; nan lenga ta practica mintira. Veneno di colebra ta riba nan lipnan. Nan boca ta yen di maldicion y amargura. Nan pia ta lihe pa drama sanger” .., etc., etc.Lesa Romanonan 3:9-18. Anto e ta sigui bisando cu ta tur boca ta wordo cera y mundo completo ta culpable pa cu Dios.
Esey, amigonan stima di Señor Su mes, ta encera tur hende di mundo, y esey ta nifica cada uno di nos. Awor nos por puntra: Con anto nos por ta salba?
Danki na Señor nos Dios y Tata Celestial, nos tin e contesta cla den Scritura Santo. Na cuminsamento di e mensahe aki, nos a menciona cu pica a drenta den mundo door di disobediencia di un persona, cual ta Adam. Asina pronto cu Adam a desobedece Dios, el a perde comunion cu Dios, y el a wordo saca for di paraiso, etc.
Awor mescos cu humanidad completo a wordo afecta pa e desobediencia di esun hende ey, cu ta Adam, mescos humanidad completo tin e oportunidad pa wordo reconcilia cu Dios pa medio di obediencia di un solo persona cu ta nos Señor y Salbador JesuCristo na Kende nos ta debe gratitud pa semper. Den e buki di e prome Corintionan Capitulo 15, cuminsando cu vers 45, nos ta lesa lo siguiente: “Asina ta scirbi: E prome hende Adam, a bira un alma bibo, e ultimo Adam, a bira un Spirito cu ta duna bida. Anto si nos sigui lesa, nos ta haya cu e natural a bini prome, y despues e spiritual. E prome hende tabata for di e stof di tera, e di dos hende ta di cielo. Y mescos cu nos tin e aparencia di e hende terenal, mescos no lo tin e aparencia di e hende celestial”. Lesa e porcion aki cu hopi cuidao. Anto bolbe lesa na Romanonan 5. Aki na Rom. 5: nos por lesa hopi cla, cu mescos henter humanidad a wordo condena door di e desobediencia di un hende; mescos pa medio di obediencia di un hende, hopi lo wordo haci husto. Nos ta conseha cada uno cu lesa e mensahe aki, pa bo tuma tempo pa lesa Rom 5:1-20. Anto despues, tuma tempo pa lesa e buki aki di Romanonan completo.
Semper pidi Señor, pa E yuda bo comprende y pa obedece. Y sea sigur cu Señor nos Dios ta fiel, di manera cu ken cu invoca e nomber di Señor, lo ta salba. Corda bon, cu tardansa ta igual cu desobediencia.
Bicento y Betty Henriquez
Posted by Bicento & Betty Henriquez at 5:32 AM No comments:
Subscribe to: Posts (Atom)


text:
Pordon di picanan ta uno di e doctrinanan fundamental di Scritura. Si un persona ta muri sin ricibi pordon, ta nifica cu e ta muri bou di condenacion eterno.
E ta imposibel pa ami splica e detayanan cu ta compaña e declaracion di condenacion eterno. Esey ta enclui pa finalmente wordo tira den e tanki di candela.
Den e Buki di Rebelacion 20:11-14, nos ta lesa lo siguiente., “E ora mi a mira un trono grandi y blanco, y Esun cu tabata sinta ariba dje. Tera y cielo a hui for di Su presencia, y no tabatin lugar pa nan. Y mi a mira e mortonan, grandi y chikito para dilanti di e trono, y e bukinan a wordo habri. Un otro buki a wordo habri, cual ta e buki di bida. E mortonan a wordo huzga di acuerdo cu loke nan a haci, cu ta scirbi den e bukinan. Laman a entrega e mortonan cu tabata den dje, y morto y hades a entrega e mortonan cu tabata den nan, y cada persona tabata huzga di acuerdo cu loke el a haci. E ora morto y hades a wordo tira den e tanki di candela. E tanki di candela ta e segundo morto. Si algun su nomber no a wordo haya scirbi den e buki di bida, el a wordo tira den e tanki di candela.”
Manera ya mi a menciona, cu ta imposibel pa mi splica e detayanan cu ta encera den henter e episodio aki, manera como ehempel: E personanan cu nunca a tende e Evangelio, y e muchanan, y esunnan cu ta mentalmente retarda of incapacita, etc.
Pero di un cos sí mi ta sigur, y esey ta cu ta imposibel pa nos Tata Celestial comete un solo unhusticia.
Awe pordon di picanan ta sigui wordo proclama den tur nacion den e Evangelio. Despues di Su resureccion nos Señor a aparece varios bes na Su discipelnan y algun otro persona. Den Lucas 24:1-52, nos por lesa algun di nan. Versnan 44-49 ta bisa nos lo siguiente: “El a bisa nan; esaki ta loke Mi a bisa boso mientras cu Mi tabata cu boso ainda: Tur cos mester wordo cumpli di loke ta scirbi tocante di Mi den e Ley di Moses, e profetanan y e Salmonan.” E ora El a habri nan mente pa nan por comprende e Scrituranan. El a bisa nan; “Esaki ta loke ta scirbi: E Cristo lo sufri y lanta for di morto ariba e di tres dia, y repentimento y pordon di picanan lo ta predica den Su nomber na tur nacionnan, cuminsando na Jerusalem. Boso ta testigonan di e cosnan aki. Mi ta manda boso loke Mi Tata a priminti, pero keda den e ciudad te ora cu boso a wordo bisti cu poder for di Ariba.”
Aki amigonan di tur edad, nos por lesa hopi cla cu nos ta bibando den e tempo cu pordon pa tur nos picanan ta posibel pa motibo di loke Cristo a haci pa nos. Repentimento ta indispensabel, pasobra sin repentimento no tin pordon. Lesa Echunan 2:37, 38, Echunan 17:30 y 2 Pedro 3:9. Pa un mihor comprendemento tocante e tema aki, busca un Beibel. Y si ya bo tin un caba, sac’e fo’i cashi, y cuminsa lesa den dje cu tur sinceridad, pidiendo Señor na e mes un tempo pa Su yudansa. Sea sigur cu E lo yuda bo, pasobra no ta Su boluntad pa un solo persona bai perdi. Kere den Señor Jesus, y sea salba, abo y e hendenan di bo cas. (Te un otro ocasion)


text:
Morto di periodista Saudita graba via un Apple Watch
ISTAMBUL, Turkia- E periodista Saudita Jamal Khashoggi, desapareci na Turkia, tabata por a graba e momento di su morto den un grabado hinca den...
Pareha ‘monster’ a haci sopi di e restonan di nan victimanan
CIUDAD DE MEXICO, Mexico- E pareha Mexicano asesinonan den serie, yama ‘Monstruonan’ di Ecatepec (un municipio cerca di ciudad di Mexico), a practica canibalismo...
Obispo acusa di a tapa casonan di abuso a entrega su...
CIUDAD DI VATICANO, Vaticano - Papa Fransisco a acepta e renuncia di e arzobispo di Washington, e cardinal Donald Wuerl, despues di a wordo...
Dirigente opositor Venezolano Lorent Saleh laga den libertad
CARACAS, Venezuela- Despues di varios hora di rumor, finalmente e noticia di cu Saleh a wordo laga den libertad, a wordo confirma. Saleh a...
Hackernan tabata tin acceso na datonan di 29 miyon usuario di...
TECNOLOGIA CALIFORNIA, Merca- Piratanan informatico a logra haya acceso na cuenta di casi 29 miyon di usuario di Facebook. Nan por a haci esaki uzando...
Estado di Washington ta elimina pena di morto
WASHINGTON, Merca- Diahuebs Corte Supremo di e estado di Washington a declara inconstitucional e pena di morto. El a argumenta cu e esaki tabata...
Pastoor Mericano deteni na Turkia laga liber
ANKARA, Turkia- Un tribunal Turco a libera e pastoor Mericano deteni, Andrew Brunson, cu a wordo deteni pa supuesto vinculonan cu e golpi di...
Selena Gomez interna den centro psikiatrico
FARANDULA CALIFORNIA, Merca - "Comentarionan negativo por herida e sentimentonan di cualkier persona”, e cantante a señala ariba su cuenta di Instagram ora cu el...
Temblor di 5,3 ta sacudi Japon
TOKIO, Japon- Un temblor di 5.3 a keda registra na Chiba, situa na 45 km di Tokio. Esaki ta segun informe di e US...
Colombia ta otorga status di refugiado na Julio Borges
BOGOTA, Colombia- Gobierno di Colombia a otorga status di refugiado na e diputado opositor Venezolano, Julio Borges, mediante un resolucion firma pa e minister...
Alberto Fujimori lo por recobra su libertad
LIMA, Peru- Congreso di Peru a aproba na un manera express un ley pa libera Alberto Fujimori, di 80 aña, cu a keda deteni...
Diesdos hende a perde nan bida door di inundacionnan
PALMA DE MALLORCA, Mallorca - Guardia Civil a informa cu ya caba 12 persona a perde nan vida door di inundacionnan riba e isla...
Brazil sacudi pa violencia politico
BRASILIA, Brazil -Un asesinato contra un profesor de capoeira y varios herido den menos di un siman. Un maestro di Capoeira a fayece e siman...
Tata condena na 22 aña di prizon pa abuso di yiunan...
MOSCU, Rusia- Un homber cu a acosa y abusa sexualmente di su yiu muhenan menor di edad, adopta a wordo condena na 22 aña...
Asilo politico pa defensor di derechonan humano Nicaraguense
SAN JOSE, Costa Rica- Gobierno di Costa Rica a informa diahuebs cu el a otorga asilo politico na e defensor di derechonan humano Nicaraguense,...
Horcan Michael ta cobra su prome victima
GADSDEN (FLA), Merca - Autoridadnan di Florida a informa tocante e prome victima di Micheal, cu diaranson a golpia e costa noord di Merca. Un...
Keiko Fujimori deteni pa labamento di placa
LIMA, Peru- Keiko Fujimori, lider di e partido politico Peruano Fuerza Popular y yiu muhe di e ex presidente Alberto Fujimori, a wordo deteni...
Horcan Michael a subi tera como categoria 4
MIAMI (FLA), Merca- E horcan Michael, di categoria 4, a subi tera diaranson cerca di Mexico Beach, den e area noorwest di Florida. E...
Candidatonan presidencial na Brazil preparando pa di dos buelta
BRASILIA, Brazil - E ultraderechista Jair Bolsonaro y e progresista Fernando Haddad, cu lo disputa e di dos buelta di eleccionnan presidencial na Brazil,...
Iceberg grandi cla pa los for di Pine Island
CIENCIA Un buraco grandi y largo, recien descubri, ta kibrando e gletsjer Pine Island, ubica den e Antartica Occidental, segun Live Science a informa. E buraco,...


text:
Durante su biahe na Costa Rica, Prome Minister a reuni cu mandatarionan di varios pais kendenan a asisti na e trasapso di mando y inauguracion di President Nobo na Costa Rica. Entre otro nos Premier a reuni cu President di Panama señor Juan Carlos Varela y cu Vice President di Colombia señor Oscar Naranjo.
A toca varios tema di interes comun entre otro economia, turismo y principalmente e tema en comun cu tin tur tres pais mas preocupa cua ta e tema di e situacion na Venezuela.
Ambos pais ta experencia tambe cu tin hopi Venezolano cu ta sali for di nan pais y bay Colombia y Panama. Cada un a atende cu esaki na un forma diferente. Panama a introduci un visa. A traves di e visa obligatorio aki nan ta midi e cantidad di persona cu nan ta laga drenta legalmente cu un visa. Sinembargo, nan a realisa cu mas hende ta drenta na forma ilegal mustrando cu no necesariamente un visa ta soluciona e problema.
Di su banda, Colombia ta procede di un otro forma. E ta ricibi tur esnan cu ta sali for di Venezuela saliendo di e punto cu ta pais ruman cu lasonan di hermandad di hopi aña. Sinembargo Colombia no ta duna esnan cu sali di Venezuela un status di refugiado pasobra e ora a base di tratadonan internacionl lo pone un peso financiero hopi grandi riba e pais. Pa cua motibo Colombia a prefera di duna nan permiso di estadia pa asina nan bay traha cu lo no pisa tanto riba e pais.
Prome Minister Evelyn Wever-Croes a indica cu e manera cu Colombia a atende cu e situacion, lo ta hopi dificil pa Aruba haci mirando cu nos ta un pais hopi chikito por lo tanto no por permiti di duna permiso na tur esnan cu drenta. Sinembargo, a yega na palabracionnan cu ambos pais pa comparti experencia cu otro y siña di otro y aplica loke cu por wordo aplica dentro di loke cu por. Aunke Aruba no por haci loke Colombia y Panama ta haciendo, tin otro cosnan cu nos por haci en comun.
Premier Wever-Croes a enfatisa cu ta importante cu ambos pais a realisa y comprende, despues di a papia di e tema y cu e mandatario a splica cu Aruba ta un isla cu apenas 110 mil habitante, y si tin 10 mil persona cu status ilegal, esaki ta 10 porciento di e comunidad.
E Premier di Aruba ta bisa cu di parti di Colombia ya caba a haya señalnan cu nan tin e tema aki hopi na serio. Y nan ta mira tambe cu nan responsabilidadnan no ta solamente nan pais ni tampoco yuda solamente e Venezolanonan cu ta sali di Venezuela bay Colombia, sino nan ta sinti tambe e nesecidad pa tin mas trankilidad den region y cu nan mester saca un man pa yuda Aruba.
“Mi a parecia esaki masha hopi mes pasobra mi no a spera cu ayudo lo yega di e banda ey. Den e siguiente dianan lo nos sigui concretisa naturalmente e tema aki pa sa con nan por yuda nos den e situacion aki”.
Cu Vice Presidente di Colombia, señor Naranjo, Prome Minister a tuma e oportunidad pa trata e tema di nos hobennan cu ta studiando medicina den nos region. E problema no ta solamente Costa Rica sino Colombia tambe. Y Prome Minister a dun’e di conoce cu e mandatario di Salubridad, Minister Dangui Oduber ya caba ta hopi avansa cu e proceso aki. Vice President di Colombia a duna su compromiso cu nan lo asisti den esaki tambe.
“Mi ta weita atras riba un experencia hopi grandi y unico pero specialmente mi ta weita atras riba palabracionnan cu ta bay yuda nos den algun reto grandi cu nos tin nos dilanti”, Prome Minister a expresa.


text:
ORANJESTAD, Aruba - 16 di maart, 2016: Recientemente e seleccion di karate di Aruba atende un competencia na e ciudad di New York, Merca. Esaki den e prestigioso torneo New York International Open KARATE 2016. Un total di 6 atleta mas dos coach y un oficial a representa nos isla den e Open aki. Mester bisa cu e campeonato tabata uno grandi y a conta cu participacion di paisnan manera Republica Dominicana, Puerto Rico, Montenegro, Canada, Island of Guadalupe, Trinidad, Scotland, Nepal, India, Uruguay, Georgia, Haiti, Venezuela y Merca.
Temporada di baseball di Aruba Little League a inicia diabierna ultimo den Parke di baseball Crismo Angela/Nadi Croes
ORANJESTAD, Aruba - 3 di maart, 2016: Diabierna ultimo bou di un entusiasmo grandi e temporada mas dushi di baseball a inicia na Aruba. E organisacion di Aruba Little League a inicia cu nan campeonato cu un bunita ceremonia di apertura den e Parke di baseball Crismo Angela/Nadi Croes na Sta Cruz. Mester bisa cu un bes mas varios ekipo di Nort, Center y South League den e divisionnan di Little, Junior y Senior lo competi e aña aki pa e titulo maximo 2016.
Lotto ta felicita Hugo Themen cu a wordo eligi como miembro di e Comite Tecnico Panamericana de Levantamiento de Pesas
Oranjestad, Aruba - 3 di maart, 2016: Den e dianan 25 pa 27 di februari ultimo, e conocido entrenador y alabes dirigente y actual presidente di e federacion di pesas, Sr. Hugo Themen tabata na e ciudad di Santo Domingo, Republica Dominicana unda a tuma luga e Congreso Electoral pa e periodico 2016 pa 2020 di e Federacion Panamericana de Levantamiento de Pesas. E congreso a conta cu un participacion di 22 pais miembro di e confederacion Panamericano, entrenan Aruba como tambe Corsow. Mirando e importancia di e congreso tabata tin varios personanan importante den e mundo di pesas a atende esaki manera e presidente di e federacion mundial di weightlifting, Dr. Tamas Ajan y e Secretario General Mr. Ma Wenguang.
ORANJESTAD, Aruba- 3 di maart, 2016: Riba invitacion di e representante mas halto di baseball Little League Latinamericano Sr. Carlos Pagan, Aruba Little League den representacion di su DA, Sr. Rhudy Donata a sali pa Freeport, Bahamas unda e congreso anual di Little League Latino Americano y del Caribe a tuma luga.
Oranjestad, Aruba, 19 di februari 2016. Den e ultimo cinco añanan, e deporte di combate Mixed Martial Arts a crece y bira un di e deportenan mas famoso na mundo. Aruba sigur no a keda atras mirando cu hopi hoben a cuminsa practica e deporte mientras cada evento di MMA tabata tin su acohida grandisimo colma di fanaticada. Es mas varios di Aruba su atletanan di MMA manera Evan Nedd, Aldrick Croes y Gregory Milliard a cuminsa representa nos isla den exterior esaki den eventonan renombra principalmente na Merca cu ta wordo hasta televisa pa mundo henter por mira. Actualmente e atleta di combate Gregory Milliard kende ta e campeon di Aruba y Caribe a biaha pa Detroit, Michingan unda e lo competi den un anochi di MMA. E atleta Milliard kende tin un record di 28 pelea gana y 6 pelea perdi di cual 26 pelea gana pa knockout lo mester enfrenta un otro campeon di MMA esta Shamier Garcia.


text:
Actualmente Aruba no tin ningun maneho vigente di Amnistia. Aparentemente ta locual cu a surgi cu DIMAS a haya un fluho mas grandi di lo normal, pa dos di largo. Sra. Kathy Paskel, directora di DIMAS, ta splica mas di esaki.
Esaki ta relaciona cu DIMAS tabata tin dos dia di un fluho iregular di personanan cu ta permanece na Aruba, di manera ilegal. Tin un expectativa cu a wordo crea, eroneamente, cu personanan cu ta permanece ilegal por aplica y haya asilo politico. Esaki ta un topico hopi serio. Como pais, Aruba ta mara na tratadonan internacional y den cuadro di esaki, tin cu cumpli cu nan momento cu hendenan solicita pa proteccion den cuadro di e persecucion y peliger pa nan bida, cu lo mester trata esaki seriamente, pa wak si nan ta of no ta cualifica pa nan haya proteccion.
Pero e instrumento aki no ta fungi como un medio pa legalisa e status di un persona kedando ilegal. Como directora di DIMAS, Sra. Paskel a enfatisa esaki cu esaki no ta e caso. Tur e peticionnan cu DIMAS a haya, ya cu tur aña ta haya peticion, cual nunca a pasa 10. Pero den niun caso nan a logra comproba cu nan tin derecho ariba dicho proteccion. Ora cu’n persona haci peticion pa proteccion, e ta bay door di un screening, y si e hende ta cumpli cu locual ta para den e tratado, lo por yega na un conclusion cu por dun’e dicho proteccion.
Mas aleu, Sra. Paskel, migrantenan economico cu a drenta como turista y despues a keda ilegal ariba Aruba of tin permiso, pero despues di e permiso no a sigui pidi, cu e instrumento aki no ta destina pa e grupo aki. Por a wak un gran cantidad a haci un intento di aplica, cual ta duna DIMAS un trabao pa bay contestanan cu nan no ta bin na remarke. El a sigui bisa cu nan no kier crea expectativanan falso, si nan no ta cumpli cu e tratado.
Na DIMAS tur peticion pa un servicio ta bay segun cita. Hendenan cu tin permiso regular na Aruba, cual DIMAS ta atende 15 mil pa aña, ta haci un cita si nan permiso ta bay vence. Nan ta wordo atende segun e ora cu nan tin cita. Esey lo sigui normalmente. Fuera di esey, DIMAS tin algun servicio cu tabata ‘inloop’ y a laga e servicio ak cana como inloop, mirando cu tabata tin demanda pa esaki.
Realidad ta cu si un persona su bida ta core peliger, y e mester proteccion, lo solicita esaki na entrada. Den e casonan cu DIMAS a wak den e dianan cu a pasa, niun di e hendenan cu a haci un peticion pa tal, ta cay den e cuadro. Si sigui otorga formulario, pa despues toch informanan cu nan no ta cualifica, por crea expectativanan falso. A reuni cu minister y a yega na un comprondemento, cu entrante diabierna, lo atende solamente esunnan cu a pidi esaki na grens y lo sigui cu e tramite. Esey no kiermen cu e persona lo hay’e automaticamente.
Tur esunnan cu a entrega un peticion caba, lo pasa e proceso di screening ya cu nan a yena un formulario. E formulario ey ta e propio declaracion di e hende. Y ya cu DIMAS tin esakinan den tramite, lo pasanan den sceening pa nan haya nan contesta mas lihe posibel.
Pero segun nos leynan, articulo 19, cual ta papia di e Toelatingsbesluit, cu ta papia riba un permiso cu ta duna durante di e proceso, e ta aplicabel solamente pa esunnan cu a aplica pa asilo na grens. Dus e speransa cu lo haya un permiso di estadia sperando un contesta, nan lo haya un no como contesta. Si lo contesta esunnan cu ya caba nan peticion ta den tramite caba. Pero pa evita cu ta crea expectativanan facil, mirando cu a stimula esaki di cierto forma, den medionan di comunicacion, minister a conclui cu lo haci esaki estrechamente cu IASA cu ta encarga cu e frontera. Si resulta cu tin hende cu a haci e peticion, lo bay via e proceso normal. No kier pa personanan cu ta kedando ilegal ariba nos isla, haci mal uzo di e instrumento di asilo. Asina Sra. Kathy Paskel, directora di DIMAS a finalisa bisando.


text:
LONDON, – E manager di Manchester City, Pep Guardiola, a sigurá ku e ta basta impreshoná pa e wega ku ekipo di Fulham dirigí pa e manager Slavisa Jokanovic a bini ta desplegá.
Ámbos ekipo lo topa awe den partido ku lo tuma lugá den Etihad Stadium, porsierto partido bálido pa Premier League despues dje fechanan internashonal di FIFA ta tras di lomba.
“Normalmente ku partidonan kada tres dia mi no ta haña tempu pa mira nos rivalnan, pero e biaha aki si mi por a mira tres partido di nan i mi a keda sorprendé pa nan bon wega. Mi ta hopi impreshoná i awor mi ta komprondé dikon nan ta den Premier League”, asina Guardiola señalá.
E sistema futbolístiko di ámbos ekipo kompará ta basta komparabel, sigur pa loke ta posishon di bala den un liga manera Premier League.


text:
Laman Karibe
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Laman Karibe (òf Laman Caribe) ta un laman tropikal pegá ku Oseano Atlántiko i zùit-ost di e Golfo di Mexico. E ta tuma gran parti di Plato Karibense i ta yega te Venezuela, Colombia i Panama den zùit, Costa Rica, Nicaragua, Honduras, Guatemala. Belize i e península di Yucatan di Mexico na parti wèst, i pa parti nort e islanan di Antias Mayor manera Cuba, Hispañola, Jamaica i Puerto Rico anto pa parti ost e Antias Menor.
Laman Karibe ta un di e lamannan salu mas grandi na mundu i tin un area banda di 2.754.000 km² (1.063.000 mia²). E laman su punto mas hundu ta e Trinchera Cayman, entre Cuba i Jamaica, na 7.696 meter (25.220 pia) bou di nivel di laman.
E area kompletu di e Laman Karibe, espesialmente e islanan numeroso, ta konosí komo Karibe. E kosta di Sur Amérika i Amérika Sentral tin yen golfo i bahia, por ehèmpel e Golfo di Venezuela, Golfo di Darien i e Golfo di Honduras.
Historia[editá | editá fuente]
E palabra "Karibe" ta deriva for di e Caribnan, un di e indjanan dominante ku tabata den e region ora e europeonan a diskubri e area di Karibe i a haña kontako ku varios indigeno den a area aki durante e fin di e siglo 15. Despues di e deskubrimientu de Karibe pa Kristofer Kolumbús na aña 1492 e nomber spaño "Antias" a wordu designa na e area, i deriva for di esaki a yama llaman "Oceano de las Antias" i ta te ahinda un nober alternativo pa Laman Karibe den varios lenga Europeo. Durante e prome siglo despues di deskubrishon Spaña tabata e poder dominante
E Laman Karibe tabata deskonosi na Europeonan prome ku 1492. Ora Kolumbus a yaga einan buskando un ruta alternativa pa yaga India. Despues di deskubrimiento Europa a kolonisa e area lihé i Karibe a bira un basé pa Komersio i transporte Europeo anto e rikesa aki a attracti tambe hopi Pirateria
Awendia e area ta konsisti di 22 teritoria insular anto e ta grens 12 pais kontinental. Pasobra e tin un abundansia di solo, tempreturanan kayente henter aña ront i hopi playanan i otro destistinashion pa bishita, durante e d dos parti di siglo 20 i sigui den siglo 21 Laman Kariba ta un area masha inportante pa turismo, i e mayor luga di turismo krusero.
Geologia[editá | editá fuente]
Laman Kariba ta situá riba e Plata Karibense. Ta estima e edat di e Laman entre 20.000 aña pa 570 million aña bieu. Karibe ta separa den 5 basín appart sepera for di otro ku serunan marino. Oceano Atlantiko ta drenta laman karibe via di e Anegada Passage Anegada Passage situá entre Antia Chiki i Islanan virgin i na Windward Passage situá entre Cuba i Haiti. E kanál Yucatán ta konnekta Laman Karibe ku Golfo di Mexico
E Plata Karibense tin hopi actividat ku tin e effecto ku tin hopi riskiko di Terremoto i Maremoto ku por kousá Tsunami ku por hasi hopi daño na Islanan Karibeño. Data sientifiko a mustra ku e delaster 500 aña tabata tin mas ku 12 Teremoto riba di 7.5 grado riba escala Richter
Ekologia[editá | editá fuente]
Laman Karibe ta kontene 9% di tur e Ref di koral na mundu, kubriendo 52,000 km2 mayoria di nan ta situa banda di e islanan karibense i e kosta Sentro Merikano
Durante e delaster 10 añanan e awanan di Laman Karibe a subi na temperatura i esaki ta forma peliger na su Refnan. Refnan ta supporta un di e ekosystemanan mas riku na mundo pero tambe nan ta mashá fragil. Ora awa bira muchu kayente pa muchu largu sierto plankton yama zooxanthellae ku ta biba huntu ki e koral den e polipnan ta muri. E matanan aki ta duna kuminda na e koral i ta dun'é su koló. E resultado aki nos ta yama Bleekmentu di Koral anto por destui areanan extenso di Ref.
E habitatnan supporta dor di Koral ta di hopi importansia pa aktividatnan manera Piskamentu i Sambuyamentu i ta duna Karibe un balor extra di $3.1-$4.6 bilion pa aña. Si sigui destrui e Refnan esaki por daña e ekonomia di mayoria isla
Ekonomia i Aktividat Humano[editá | editá fuente]
E area di Karibe tin hopi aktividat humano for di tempu di kolonisation. E laman ta e di 2 area di produsi Krudo mas grandi na mundu, approksimadamente 170 míon ton pa aña. Tambe pa Piska e area ta di gran importansia tin un industria di piska masha grandi mes den Laman Karibe ku ta produsi approksimadamento mei míon ton di piska ma aña.
E aktividat humano tambe ta trese hopi pollision, organisasion di kuidu Pan Amerikana a deskubri ku solamente 10% di awa usá ta wordu purifika prome ku e yega laman. E area di karibe ta supporta un kantidat di turisma masha haltu. Approksimadamente 12 míon hende pa aña ta bishita e area, inkluiendo 8 míon turista krusero. Turismo basa tiba sambuyamentu i snorkelmentu riba Ref di Koral ta un kontribuidor masha grandi mes na e ekonomianan di sierto isla